title: Württemberger Hymne

text: 1. Preisend mit viel schönen Reden


title: Württemberger Hymne

text: 2. Herrlich, sprach der Fürst von Sachsen,


title: Württemberger Hymne

text:
3. Seht mein Land in üppger Fülle,
4. Große Städte, reiche Kloster,


title: Württemberger Hymne

text: 5. Eberhard, der mit dem Barte,


title: Württemberger Hymne

text: 6. Doch ein Kleinod halt’s verborgen:


title: Württemberger Hymne

text: 7. Und es rief der Herr von Sachsen,


title: Hartvig Nissenin koulu

text: Hartvig Nissens skole, epävirallisesti Nissen, ennen vuotta 1963 tunnettu Nissenin tyttökouluna, on lukio Oslon kaupunginosa Frognerissa.


title: Hartvig Nissenin koulu

text: Koulu oli ensimmäinen tyttökoulu Norjassa ja sen perusti Hartvig Nissen vuonna 1849. Koulun katsotaan olevan yksi Oslon parhaista lukioista, ja vuonna 1919 koulussa perustettiin Norjan ensimmäinen oppilaskunta.


title: Hartvig Nissenin koulu

text: Norjan prinsessat Ragnhild ja Astrid ovat käyneet Hartvig Nissenin koulun. Norjalainen draamasarja SKAM on pääosin kuvattu siellä.


title: Raimund Harmstorf

text: Raimund Harmstorf (7. lokakuuta 1939 Hampuri – 3. toukokuuta 1998 Marktoberdorf) oli saksalainen näyttelijä. Hänet tunnetaan Suomessa parhaiten pääroolistaan (Michel Strogoff) Jules Vernen romaaniin perustuvassa televisiosarjassa "Tsaarin kuriiri". Saksassa hän on tunnettu erityisesti Wolf Larsenin roolista Jack Londonin romaaniin perustuvassa televisiosarjassa "Merisusi". Hän näytteli myös muutamissa saksalaisten poliisisarjojen jaksoissa ("Derrickissä", "Vanhassa ketussa" ja "Kahden keikassa") sekä yli kahdessakymmenessä elokuvassa.


title: Raimund Harmstorf

text: Vuonna 1972 Harmstorf näytteli Charlton Hestonin ja Michèle Mercierin rinnalla Ken Annakinin ohjaamassa elokuvassa "Erämaan kutsu", joka kuvattiin Suomen Lapissa.


title: Raimund Harmstorf

text: Harmstorfilla diagnosoitiin Parkinsonin tauti vuonna 1994. Hän teki itsemurhan hirttäytymällä vuonna 1998. Poliisin mukaan saksalaisten lehtien, erityisesti "Bildin", kirjoittelulla oli vaikutusta Harmstorfin kuolemaan, koska lehdet repostelivat hänen sairaudellaan ja esittivät myös perättömiä väitteitä.


title: Christoffer Bengtsberg

text: Christoffer Bengtsberg (s. 1. marraskuuta 1989) on ruotsalainen jääkiekkomaalivahti, joka pelaa Södertälje SK:ssa Hockeyallsvenskanissa.


title: Pyhän Hengen kirkko ja seurakuntakeskus

text: Pyhän Hengen kirkko ja seurakuntakeskus ("Heilig-Geist-Kirche") on Alvar Aallon suunnittelema rakennusryhmä Saksan Wolfsburgissa. Se valmistui vuonna 1962, ja siihen kuuluu itse kirkon lisäksi seurakuntasali ja päiväkoti.


title: Pyhän Hengen kirkko ja seurakuntakeskus

text: 32 metrin korkuinen torni on koko Eichelkampin kaupunginosan katseenvangitsija. Arkkitehtuuri on valoisaa ja avointa. Kirkkorakennus on kolmion muotoinen, eikä pohjakerroksessa ole yhtään suoraa kulmaa. Varsinainen katseenvangitsija on kirkon sisäkatto, joka etenee viitenä puisena aaltona alttarilta kirkkosaliin. Se vaikuttaa tilan akustiikkaan, mutta sillä on myös symbolinen merkitys.


title: Adils

text: Adils oli puolimyyttinen svealaisten kuningas. Häntä kutsutaan myös Adils mahtavaksi (Adils den mäktige). Snorrin mukaan Adils haudattiin Vanhaan Uppsalaan. Ynglingasagan mukaan Adils oli Ottar Vendelkråkan poika ja hänen seuraajansa. Hänen oletetaan hallinneen pitkään ja olleen rikas.


title: Juan Ribalta

text: Juan Ribalta (1597 Valencia – lokakuu 1628) oli espanjalainen maalari. Hän oli Francisco Ribaltan poika. Juan Ribaltan teokset ja hänen tyylinsä muistuttavat hänen isänsä teoksia ja tyyliä.


title: Se oikea (kappale)

text: Se oikea on Jenni Vartiaisen single, joka julkaistiin 5. heinäkuuta 2017. Kappaleen ovat säveltäneet Jenni Vartiaisen kanssa Jurek ja Jukka Immonen. Vartiainen on itse sanoittanut kappaleen.


title: Ghinzu

text: Ghinzu on belgialainen vuonna 1999 perustettu vaihtoehtorock -yhtye. Yhtye julkaisi debyyttialbumi "Electronic Jacuzzi" vuonna 2000 levy-yhtiö Dragoonilla, joka oli heidän omansa.


title: Ghinzu

text: Ghinzun "Blow" albumin kappale ”The Dragster Wave” (2004) oli vuonna 2008 ensi-iltansa saanneen "Taken" toimintaelokuvan trailerissa ja elokuvassa. Elokuva oli menestys ja Ghinzu sai laajaa maailmanlaajuista huomiota elokuvan myötä.


title: At the Apollo

text: At the Apollo on brittiläisen rockyhtye Arctic Monkeysin konserttitallenne, joka julkaistiin DVD:nä 3. marraskuuta 2008. Se sisältää yhtyeen live-esiintymisen Manchesterin Apollo-hallissa 17. joulukuuta 2007.


title: Saarin protektoraatti

text: Saarin protektoraatti (, ) oli lyhytkestoinen protektoraatti vuosina 1947–1957, joka jaettiin Saksasta valtion hävittyä toisen maailmansodan. Protektoraattia hallitsi Ranskan neljäs tasavalta.


title: Jääkiekon maailmanmestaruuskilpailut 2018 – Lohko A

text: Jääkiekon maailmanmestaruuskilpailujen 2018 A-lohkossa pelaavat Venäjä, Ruotsi, Tšekki, Sveitsi, Valko-Venäjä, Slovakia, Ranska ja Itävalta.


title: Väärään suuntaan

text: Väärään suuntaan on laulaja Jenni Vartiaisen single, joka on julkaistu 1. helmikuuta 2018. Kappaleen on Vartiaisen kanssa kirjoittanut Jukka Immonen.


title: Carter Bays

text: Carter L. Bay (s. 12. elokuuta 1975 Shaker Heights, Ohio, Yhdysvallat) on yhdysvaltalainen käsikirjoittaja, tuottaja ja muusikko. Hänet tunnetaan parhaiten yhdysvaltalaisen "Ensisilmäyksellä" -tilannekomediasarjan toisena luojista.


title: Carter Bays

text: Bays ja Craig Thomas loivat sarjan vuonna 2005 ja he käsikirjoittivat valtaosan sarjan jaksoista ja toimivat myös sarjan vastaavina tuottajina.


title: Carter Bays

text: Bays ja Thomas ovat perustaneet myös yhtyeen The Solids vuonna 1996. Yhtyeen kappale ”Hey, Beautiful” on "Ensisilmäyksellä" sarjan tunnuskappaleena.


title: Blair Underwood

text: Blair Erwin Underwood (s. 25. elokuuta 1964 Tacoma, Washington) on yhdysvaltalainen näyttelijä, ohjaaja ja tuottaja. Hän on näytellyt elokuvissa, televisiossa ja teatterissa.


title: Blair Underwood

text: Underwood meni naimisiin Desiree DaCostan kanssa 17. syyskuuta 1994. Heillä on kolme lasta: Paris, Brielle ja Blake.


title: Antiikin Kreeta

text: Kreeta (, ) oli antiikin aikana doorilaisten asuttamaa aluetta, ja siellä puhuttiin pääasiassa doorilaisia murteita. Lisäksi sen asukkaisiin kuului saaren varhaisempien, esihistoriallisten asuttajien jälkeläisiä, kuten eteokreettejä. Saarella oli lukuisia merkittäviä poliksia eli kaupunkivaltioita, kuten Knossos, Kydonia, Lyktos ja Gortyn.


title: Antiikin Kreeta

text: ”Kreetalaista” tarkoittavia etnonyymejä ja adjektiiveja olivat muun muassa "Krēs" (), "Krēssē" (), "Krētaios" (), "Krēteus" (), "Krētēios" (), "Krētēos" (), "Krētaieus" (), "Krēsios" (), "Krētis" (), "Krēsis" () ja "Krētikos" (), latinaksi "Cretaeus", "Cretanus", "Cretensis", "Creticus" ja "Cretis".


title: Antiikin Kreeta

text:
Antiikin maantieteen termeillä Kreeta sijaitsi Kyrenaikan eli nykyisen Libyan sekä Lakonian Malean ja Tainaronin niemien välisellä merialueella. Strabon kuvasi sen etäisyydeksi 700 stadioninmittaa Maleasta ja stadioninmittaa Rhodokselta.
Artemidoros arvioi saaren ympärysmitaksi stadionia, Sosikrates puolestaan noin stadionia. Saaren pituus idästä länteen arvioitiin – stadioniksi, suurin leveys pohjois-eteläsuunnassa Dionin ja Matalan kohdalla 400 stadioniksi ja pienin leveys Minoan ja Hierapytnan kohdalla 60 stadioniksi. Saaren länsirannikon pituus oli noin 200 stadionia ja itärannikon pituus noin 100 stadionia.


title: Antiikin Kreeta

text: Kreetan korkeimmat vuoret tunnettiin nimillä Ida (nyk. Ída eli Psiloreítis) ja Dikte (nyk. Díkti). Saarella oli antiikin aikana vain yksi järvi, Koressia (tai Koresia, nyk. Kournás). Kreetaa ympäröineet pienemmät saaret tunnettiin nimillä Kaudos (nyk. Gávdos), Dionysoi ja Letoai (nyk. Paximádia), Khrysea (nyk. Chrysí), Leuke (nyk. Koufonísi), Onysia (nyk. Elása), Dionysiades (nyk. Dionysadit) ja Dia tai Dion (nyk. Día).


title: Antiikin Kreeta

text: Kreetan vuoristoiset sisäosat olivat antiikin aikana nykyistä metsäisempiä, ja puustoon kuului poppeleita, plataaneita, sypressejä, palmuja ja seetrejä. Puutavara oli merkittävä vientituote jo esihistorialliselta ajalta lähtien. Antiikin lähteiden perusteella saarella ei ollut suuria villipetoja, mitä pidettiin siunauksena. Kreetalaiset viinit olivat tunnettuja, ja erityisesti saari tunnettiin rusinaviinistään. Lääkinnässä saari tunnettiin "diktamnon"-yrtistä.


title: Antiikin Kreeta

text:
Antiikin Kreetan polikset eli kaupunkivaltiot olivat:
Selitykset:


title: Antiikin Kreeta

text:
Kreeta asutettiin viimeistään neoliittisen kauden alussa noin 7000–6000 eaa. Ensimmäiset asukkaat tulivat oletettavasti Anatoliasta.
Kreetan pronssikautinen kulttuuri tunnetaan minolaisena kulttuurina. Se on saanut nykyisen nimensä saaren kreikkalaisessa mytologiassa esiintyvästä kuningas Minoksesta. Kulttuuri nousi kukoistukseensa noin 2000 eaa. alkaen, ja sen suurinta kukoistuskautta oli 1700-luku eaa. Minolainen kulttuuri tunnetaan erityisesti suurista palatsikeskuksistaan, kuten Knossos, Faistos, Kydonia, Mália, Káto Zákros ja Gourniá. Kulttuuri oli korkeakulttuuri, ja käytti kirjoittamiseen niin kutsuttuja kreetalaisia hieroglyfejä sekä lineaari-A-kirjoitusta.


title: Antiikin Kreeta

text: Minoksen ohella Kreetaan liittyvät myytit kertoivat muun muassa Europe-neidon ryöstöstä, Minotauroksesta ja labyrintista sekä Ariadnesta ja Ateenan kuningas Theseuksen käynnistä saarella. Myytit ovat mahdollisesti säilyttäneet joitakin hämäriä muistumia esihistoriallisesta ajasta manner-kreikkalaisten näkökulmasta. Myyttien mukaan Minos teki Kreetasta Egeanmeren merivallan. Historiallisestikin minolaisella kulttuurilla tiedetään olleen laajat kauppayhteydet itäisen Välimeren alueella.


title: Antiikin Kreeta

text: Minolainen kulttuuri taantui noin 1500–1450 eaa. muun muassa maanjäristysten seurauksena. Tämän jälkeen Manner-Kreikan mykeneläinen kulttuuri sai Kreetan valtaansa 1400-luvun eaa. jälkimmäisellä puoliskolla. Tämän jälkeen Knossos toimi mykeneläisenä palatsina. Homeros kuvaa "Odysseiassa" Kreetalla olleen herooiselle ajalla eli Troijan sodan aikaan 90 kaupunkia. Minolais-mykeneläinen kulttuuri romahti lopullisesti noin 1200–1100 eaa. Seuranneina niin kutsuttuina pimeinä vuosisatoina väestö siirtyi asutuksiin, jotka sijaitsivat korkeammalla Kreetan vuorilla, tai muutti idemmäksi pois saarelta.


title: Antiikin Kreeta

text: Kreeta siirtyi muun Kreikan tavoin rautakaudelle noin 1100–800 eaa. Saaren asuttivat tuona aikana Manner-Kreikasta tulleet doorilaiset.


title: Antiikin Kreeta

text: 800-luvulta eaa. lähtien Kreetalle syntyi lukuisia poliksia eli kaupunkivaltioita. Polisten määräksi saarella on arvioitu noin 49. Varhaisia esimerkkejä ovat muun muassa Dreros ja Praisos. Kaupunkien hallinto oli konservativista, ja vallassa olivat aristokraatit. Johdossa olivat yleensä "kosmoi"-virkamiehet, jotka valittiin vuosittain ja joita oli enintään kymmenen. Kreetalainen yhteiskunta muistutti doorilaisyhteyden vuoksi monin tavoin Spartaa. Siihen kuuluivat keskeisenä miesten yhteisateriat ("syssitia"), mutta ei Spartan kaltaista ankaraa kuria ja sotilaskoulutusta. Kreetalaisten polisten lakeja on säilynyt suhteellisen hyvin, ja parhaiten tunnetaan Gortynin lait ne sisältävän laajan piirtokirjoituksen ansiosta.


title: Antiikin Kreeta

text: Foinikialainen kirjaimisto omaksuttiin Kreetalla jo varhain noin 750 eaa. paikalliseksi kreikkalaiseksi kirjaimistoksi. Noin 660 eaa. saarella kehittyi orientalisoivan kauden niin kutsuttu Daidaloksen kuvanveisto.


title: Antiikin Kreeta

text: Viimeistään noin 600 eaa. kreetalaisilla oli muiden kreikkalaisten mielissä maine ”valehtelijoina”. Tämä saattoi liittyä muun muassa siihen, että kreetalaiset esittelivät paitsi Zeuksen synnyin- myös hautapaikkaa. Muille kreikkalaisilla ajatus ylijumalan kuolemasta oli mahdoton. Maininta kreetalaisista valehtelijoina esiintyy tunnetuimmin Epimenideellä ja tätä lainaavalla apostoli Paavalilla "Kirjeessä Titukselle".


title: Antiikin Kreeta

text: Kreeta ei eristäytyneen sijaintinsa vuoksi osallistunut 400-luvun eaa. alkupuolen persialaissotiin eikä vuosisadan loppupuoliskon peloponnesolaissotaan. Kreetalaisia toimi kuitenkin palkkasotilaina sekä peloponnesolaissodassa että hellenistisellä kaudella myös Aleksanteri Suuren joukoissa.


title: Antiikin Kreeta

text: Hellenistisellä kaudella saaren merkittävimpiin poliksiin kuuluivat muun muassa Knossos, Gortyn ja Lyktos. Kaupungit sotivat usein keskenään tavoitellessaan saaren hallintaa. Suuri sisällissota näiden kaupunkien välillä käytiin vuosina 222–219 eaa. Kreetan sisäisiin valtataisteluihin sekaantuivat myös muun muassa Sparta, Filippos V:n Makedonia, Pergamon, Rhodos ja Ptolemaiosten Egypti. Kreetalaiset harjoittivat aikakaudella merirosvousta, ja juuri tämä sai aikaan kaksi sotaa merikaupasta riippuvaisen Rhodoksen kanssa vuosina 206–204 ja 155–153 eaa.


title: Antiikin Kreeta

text: Kreetan kaupungit saivat sovittua rauhan 110 eaa. Rooman alkaessa uhata saarta. Roomalaiset yrittivät Kreetan valtausta ensin vuonna 71 eaa. ja toisessa sodassa Q. Metellus Creticuksen johdolla vuosina 69–67 eaa., minkä lopulla valtaus onnistui. Saari liitettiin osaksi Kyrenen eli Cyrenaican provinssia. Vuonna 36 eaa. Marcus Antonius antoi saaren lahjaksi Kleopatralle. Augustuksen suorittamassa Rooman provinssien jaossa Kreetan ja Kyrenen provinssi ("Creta et Cyrene") annettiin senaatille, ja sitä hallitsi propreettori nimellä prokonsuli, apunaan legaatti ja kvestori.


title: Antiikin Kreeta

text: Roomalainen kausi oli Kreetalla kukoistavaa aikaa. Roomalaisen Kreetan keskuksena toimi Gortyn, jonka väkiluvun arvioidaan olleen suurimmillaan noin . Yhteensä saarella oli tuohon aikaan ainakin 15 kaupunkia. Noin 27 eaa. Knossoksesta tehtiin roomalainen kolonia. Muita tärkeitä kaupunkeja roomalaisajalla olivat muun muassa Hierapytna, Polyrrhenia ja Lato. Ne saaren kaupungit, jotka olivat olleet roomalaisten puolella näiden vallatessa saarta tai Augustuksen puolella Rooman sisällissodissa, saivat muita paremman aseman.


title: Antiikin Kreeta

text: Saaren merkittävin temppeli hellenistisellä ja roomalaisella kaudella oli saaren luoteisrannikolla sijainnut Diktynnan temppeli, jonka hallinnasta kaupungit usein kiistelivät. Kristinusko tuli saarelle varhain, noin vuonna 60 jaa., apostoli Paavalin sekä tämän oppilaan ja saaren ensimmäisenä piispana pidetyn apostoli Tituksen toiminnan kautta. Kristittyjen vainojen tunnetuin tapahtuma saarella on Kreetan kymmenen marttyyrin surmaaminen Gortynissä vuonna 249.


title: Antiikin Kreeta

text: Konstantinus Suuren aikana Kreeta ja Kyrene eli tuolloinen Libya Superior erotettiin toisistaan. Varhaiskristillisellä kaudella saarelle rakennettiin lukuisia kolmilaivaisia basilikaikirkkoja, joista merkittävin oli Pyhälle Titukselle omistettu ja tämän hautapaikalla sijainnut basilika Gortynissä. Valtakunnan jakautuessa Kreetasta tuli osa Itä-Roomaa eli Bysantin valtakuntaa.


title: Antiikin Kreeta

text: Bysanttilaisella ajalla monet Kreetan kaupungeista kukoistivat edelleen. Kukoistus päättyi, kun arabit valtasivat Kreetan noin 823–827. Tämän jälkeen saaren väestöä myytiin orjiksi. Nikeforos Fokas valloitti saaren takaisin Bysantille vuonna 961. Tämän jälkeen saarta asutettiin uudelleen muun muassa armenialaisilla. Frankkien vallattua Konstantinopolin neljännen ristiretken aikaan vuonna 1204 Kreeta päätyi ensin Boniface de Montferrat'lle, joka puolestaan myi sen Venetsian tasavallalle.


title: ’Til Tuesday

text: ’Til Tuesday oli yhdysvaltalainen uuden aallon ja vaihtoehtorockin yhtye, joka perustettiin Bostonissa, Massachusettsissa. Yhtye oli aktiivisena vuodesta 1983 vuoteen 1989 ja koostui laulajasta ja bassokitaristista Aimee Mannista, kitaristista Robert Holmesista, kosketinsoittajasta Joey Pescestä ja rumpalistista Michael Hausmanista. Heidät tunnetaan parhaiten vuoden 1985 hittikappaleestaan ”Voices Carry”.


title: Antiikin Thesprotia

text: Thesprotia () oli antiikin aikainen alue Epeiroksen maakunnassa luoteisessa Kreikassa. Se käsitti Epeiroksen läntisen keskiosan, ja siihen kuuluivat suunnilleen nykyisen Thesprotian ja Prévezan alueyksiköiden alueet.


title: Antiikin Thesprotia

text: Thesprotia sijaitsi Joonianmeren rannalla Korkyran (nyk. Korfu) saaren eteläosaa vastapäätä. Thesprotian pohjoispuolella sijaitsivat Khaonia ja atintanien heimon alue, itäpuolella Molossia ja Athamania ja kaakkoispuolella Ambrakia. Thesprotian ja Khaonian rajana toimi Thyamis (nyk. Kalamás) -joki.


title: Antiikin Thesprotia

text: Antiikin aikana Thesprotiaan luettiin yleensä myös sen eteläosan Kassopian alue eli nykyisen Prévezan alueyksikön alue, päin vastoin kuin nykyiseen Thesprotiaan. Näin määriteltynä Thesprotia rajautui etelässä Ambrakianlahteen. Antiikin Epeiroksessa Thesprotia muodosti läntisen keskiosan, kun taas nykyisen Kreikan pienemmästä Epeiroksen alueesta nykyinen Thesprotian alueyksikkö muodostaa luoteisimman osan Albanian rajalla.


title: Antiikin Thesprotia

text: Thesprotian polikset eli kaupunkivaltiot olivat:


title: Antiikin Thesprotia

text: Alun perin Thesprotian poliksiin kuului myös Dodona, joka myöhemmin oli osa Molossiaa.


title: Antiikin Thesprotia

text: Thesprotian muiksi kaupungeiksi tai asutuksiksi mainitaan muun muassa:


title: Antiikin Thesprotia

text:
Thesprotiaa asutti thesprotien ("Thesprōtes", ) heimo, joka oli yksi Epeiroksen kolmesta merkittävimmästä heimosta khaonien ja molossien ohella. Herodotos sijoitti thesprotien alueen Hellaaseen, kun taas Thukydides piti heimoa barbaarisena eli ei-kreikkalaisena. Thessalian valloittaneiden thessalialaisten katsottiin tulleen alun perin Thesprotiasta.
Thesprotialaisten sanotaan olleen Epeiroksen vahvin heimo varhaisina aikoina, ennen kuin johtoasema siirtyi peloponnesolaisodan aikaan 400-luvun eaa. lopulle tultaessa khaoneille ja myöhemmin molosseille. Heimolla oli alun perin oma kuningas, mutta Thukydideen mukaan kuninkuudesta oli hänen aikanaan luovuttu samoin kuin Molossiassa. Kreikkalaiset perustivat Thesprotiaan useita siirtokuntia. Aluetta asutettiin vielä noin 400-luvulla eaa., jolloin elisläiset perustivat Bukhaitionin, Elean ja Pandosian. Roomalaisella kaudella Thesprotiassa sijaitsi Epeiroksen eli Epirus Vetuksen provinssin keskus Nikopolis. Augustus perusti sen vuonna 31 eaa. Aktionin taistelussa saamansa voiton kunniaksi, ja sinne siirrettiin väestö suuresta osasta lähialueen kaupunkeja.


title: Antiikin Thesprotia

text: Suomen Ateenan-instituutti on suorittanut Thesprotian Kokytos-joen alueella alueen historiaa kartoittanutta monitieteellistä tutkimusta vuosina 2003–2010.


title: Athamania

text: Athamania () oli antiikin aikainen alue Epeiroksen maakunnassa luoteisessa Kreikassa. Se sijaitsi Epeiroksen kaakkoisosassa Pindos-vuoriston ja Arakhthos-joen välisellä alueella.


title: Athamania

text: Athamania käsitti sen läpi virranneen Akheloos-joen ylemmän laakson. Alue oli vuoristoista. Sen pohjoispuolella sijaitsivat Molossia ja Tymfaia, itäpuolella Thessalian Histiaiotis ja Thessaliotis, kaakkoispuolella Dolopia, eteläpuolella Amfilokhia, lounaispuolella Ambrakia ja länsipuolella Thesprotia. Usein alue luettiin Epeiroksen sijasta osaksi Thessaliaa, ja alueiden välinen raja oli epäselvä. Plinius luki Athamanian virheellisesti osaksi Aitoliaa.


title: Athamania

text: Athamanian pääkaupunki ja ainoa polis eli kaupunkivaltio oli Argethia (Argithea). Alueen muiksi kaupungeiksi tai asutuksiksi mainitaan muun muassa Krannon, Herakleia, Tetrafylia ja Theudoria, mutta niistä tiedetään vain vähän.


title: Athamania

text: Athamaniaa asutti alun perin athamaanien ("Athamanes", tai "Athamantes", , yksikössä "Athaman", ) heimo. Nämä kuvataan antiikin lähteissä puolibarbaarisiksi. Strabon luki athamaanit thessalialaisiksi, mutta epäili sitä, voidaanko näitä pitää helleeneinä eli kreikkalaisina.


title: Athamania

text: Peloponnesolaissodan aikaan tai jälkeen heimo vaikuttaa olleen liitossa Spartan kanssa, mutta luopuneen siitä Korintin sodan aikaan vuonna 395 eaa. ja liittyneen toiselle puolelle. Vuonna 375 eaa. athamaanit liittoutuivat Ateenan kanssa. Kolmannen pyhän sodan aikaan 356–346 eaa. heimo oli Fokiin vastaisella puolella ja Lamian sodassa 323–322 eaa. Makedonian vastaisella puolella. Aristoteleen koulukunta kirjoitti 300-luvulla eaa. athamaanien valtiomuodosta oman tutkielman osaksi teosta "158 kaupungin valtiomuodot".


title: Athamania

text: Athamanian nimi esiintyy ensimmäisen kerran alueen nimityksenä vasta 200-luvulla eaa. Molossikuninkaiden vallan päätyttyä kansa esiintyy itsenäisenä, ja näin heimo oli Epeiroksen heimoista viimeinen, joka sai poliittista valtaa alueella. Athamaanit ja aitolialaiset kukistivat yhdessä Oitaiaa asuttaneet ainiaanit, jonka seurauksena athamaanit levittivät alueensa Oita-vuorelle saakka. Heimo oli vahvimmillaan kuningas Amynandroksen aikaan noin 200 eaa. Tämän aikana athamaanit osallistuivat Rooman ja Makedonian välisiin niin kutsuttuihin makedonialaissotiin. Lopulta makedonialaiset alistivat kansan valtansa alle. Strabonin aikaan heimoa ei enää ollut olemassa erillisenä kansana, vaan se oli sulautunut thessalialaisiin.


title: Athamania

text: Nykyinen Kentriká Tzoumérkan kunnan osa Athamanían kunnallisyksikkö on ottanut nimensä antiikin aikaisesta alueesta. Alueesta on saanut nykyisen nimensä myös siellä sijaitseva Athamaniká- eli Tzoumérka-vuori.


title: Khaonia

text: Khaonia (, myös "Khaon", , ) oli antiikin aikainen alue Epeiroksen maakunnassa nykyisen Albanian eteläosassa.


title: Khaonia

text: Khaonia käsitti Epeiroksen luoteisen rannikkoalueen Korkyran (nyk. Korfu) saarta vastapäätä. Nykyisin alue on Albanian eteläisintä osaa, kun taas antiikin aikana se oli Epeiroksen luoteisinta osaa. Khaonian koillispuolella sijaitsi atintanien heimon alue ja itä- ja kaakkoispuolella Thesprotia. Alueen tärkein kaupunki oli Foinike.


title: Khaonia

text: Khaonian polikset eli kaupunkivaltiot olivat:Muiksi kaupungeiksi tai asutuksiksi mainitaan:


title: Khaonia

text: Khaoniaa asutti khaonien ("Khaones", ) heimo, joka oli yksi Epeiroksen kolmesta tärkeimmästä heimosta molossien ja thesprotien ohella. Seudun vanhimmiksi asukkaiksi mainitaan antiikin lähteissä kuitenkin pelasgit. Khaonit yhdistettiin khonien heimoon, joka asutti eteläistä Italiaa meren toiselle puolella.


title: Khaonia

text: Khaonien sanotaan olleen koko Epeiroksen vahvin heimo peloponnesolaissodan aikaan 400-luvun eaa. lopulla, ennen kuin johtoasema siirtyi molosseille. Heimolla oli alun perin oma kuningas. Thukydideen mukaan kuninkuus oli lakkautettu peloponnesolaissodan aikaan tultaessa. Tuolloin hallintomuoto oli aristokraattinen, ja heimon johtajat valittiin aina vuosittain tietystä suvusta.


title: Maxim Noreau

text: Maxim Noreau (s. 24. toukokuuta 1987 Montréal, Québec, Kanada) on kanadalainen jääkiekkopuolustaja ja olympiamitalisti, joka pelaa Sveitsin National League A:n SC Bernissä. Hän on pelannut urallaan myös kuusi NHL-ottelua Minnesota Wildissa. Noreau laukoo oikealta.


title: Maxim Noreau

text: Noreaun kasvattajaseura on AHM Lac St-Louis. Kaudella 2003–2004 hän pelasi Québecin paikallisia juniorisarjoja West Island Lionsissa, jonka jälkeen Victoriaville Tigres varasi Noreaun 15. pelaajana QMJHL:n varaustilaisuudessa 2004. Hän siirtyi joukkueeseen kaudeksi 2004–2005, jolloin Noreau teki runkosarjassa 13 tehopistettä. Kaudella 2005–2006 hän oli Tigresin toiseksi paras syöttäjä, kolmanneksi paras pistemies ja tehokkain puolustaja tehoilla 21+44=65, joilla Noreau sijoittui koko QMJHL:n puolustajien pistepörssissä kymmenenneksi. Kaudella 2006–2007 hän jakoi tehoilla 17+53=70 joukkueensa sisäisen pistepörssin kolmannen sijan Toby Lafrancen kanssa ja liigan puolustajien pistepörssin kolmannen sijan Acadie-Bathurst Titania ja Rouyn-Noranda Huskiesia edustaneen Mathieu Carlen kanssa.


title: Maxim Noreau

text: Syksyllä 2007 Noreau osallistui Minnesota Wildin harjoitusleirille. Hänet lähetettiin sen päätteeksi AHL-joukkue Houston Aerosiin, jossa tulokaskausi toi 50 runkosarja- ja viidessä playoff-ottelussa tehot 8+8=16. Noreau oli runkosarjassa joukkueen eniten maaleja tehnyt puolustaja Erik Reitzin kanssa. Hän pelasi kauden aikana myös kaksi ottelua ECHL-joukkue Texas Wildcattersin vahvuudessa.


title: Maxim Noreau

text: Toukokuussa 2008 Noreau teki kolmivuotisen tulokassopimuksen Minnesota Wildin kanssa. Hän pelasi kauden 2008–2009 kokonaan Houston Aerosin AHL-joukkueen vahvuudessa, jonka tehokkain puolustaja Noreau oli tehoilla 14+25=39. Noreau jakoi myös tehoilla 4+7=11 pudotuspelien puolustajien pistepörssin voiton Providence Bruinsin Jeff Pennerin kanssa edellään vain Hershey Bearsin Staffan Kronwall. Kaudella 2009–2010 hän jakoi tehoilla 18+34=52 Aerosin sisäisen syöttöpörssin voiton Jean-Michel Daoustin kanssa ja sisäisen pistepörssin toisen sijan Jon DiSalvatoren kanssa edellään vain Daoust. Noreau jakoi myös koko AHL:n puolustajien maalipörssin voiton Hamilton Bulldogsin P. K. Subbanin kanssa ja sijoittui puolustajien pistepörssissä neljänneksi. Hän pelasi kauden aikana myös ssa ja Noreau valittiin 24. tammikuuta 2010 liigan viikon puolustajaksi. Hänet valittiin kauden päätteeksi AHL:n toiseen tähdistökentälliseen. Noreau debytoi kauden aikana myös Wildin NHL-joukkueessa, jossa hän pelasi uransa ensimmäisen ja kauden ainoaksi jääneen ottelunsa runkosarjan toiseksi viimeisellä kierroksella 8. huhtikuuta 2010 vieraissa Calgary Flamesia vastaan. Noreau sai ottelussa jääaikaa 7.03 minuuttia.


title: Maxim Noreau

text: Kaudella 2010–2011 Noreau oli Aerosin paras syöttäjä, kolmanneksi paras pistemies ja tehokkain puolustaja tehoilla 10+44=54, joilla hän jakoi AHL:n puolustajien pistepörssin kolmannen sijan Rochester Americansin Michael Kostkan ja Binghamton Senatorsin Derek Smithin kanssa. Noreau pelasi kauden aikana liigan tähdistöottelussa ja hänet valittiin kauden päätteeksi AHL:n ensimmäiseen tähdistökentälliseen. Noreau pelasi kauden aikana Wildissa viisi NHL-ottelua ilman tehopisteitä. Kesäkuussa 2011 seura kauppasi hänen pelaajaoikeutensa New Jersey Devilsiin vaihdossa David McIntyreen.


title: Maxim Noreau

text: Noreau ei päässyt yhteisymmärrykseen Devilsin kanssa, vaan hän siirtyi kaudeksi 2011–2012 Sveitsin National League A:n HC Ambrì-Piottaan. Marraskuussa 2011 Noreau teki joukkueen kanssa kolmivuotisen jatkosopimuksen. Hän voitti pelipaikastaan huolimatta Ambrìn sisäisen piste- ja syöttöpörssin tehoilla 7+23=30, joilla Noreau sijoittui liigan puolustajien pistepörssissä neljänneksi. Karsintasarjassa hän oli joukkueen paras syöttäjä ja jakoi Ambrìn sisäisen pistepörssin voiton Julian Walkerin ja Inti Pestonin kanssa tehoilla 1+8=9. Media valitsi Noreaun kauden päätteeksi NLA:n tähdistökentälliseen.


title: Maxim Noreau

text: Kaudella 2012–2013 Noreau oli Ambr-Piottan paras syöttäjä ja toiseksi paras pistemies Jason Williamsin jälkeen tehoilla 10+25=35, joilla hän voitti koko NLA:n puolustajien piste- ja syöttöpörssin. Kaudella 2013–2014 Noreau nousi joukkueensa varakapteeniksi. Hän oli Ambrìn tehokkain puolustaja tehoilla 8+16=24, joilla Noreau jakoi koko NLA:n puolustajien maalipörssin voiton neljän muun pelaajan kanssa ja puolustajien pistepörssin neljännen sijan HC Luganon Ilkka Heikkisen kanssa.


title: Maxim Noreau

text: Heinäkuussa 2014 Noreau teki kaksivuotisen, yksisuuntaisen ja 1,5 miljoonan dollarin arvoisen NHL-sopimuksen Colorado Avalanchen kanssa. Hän pelasi molemmat sopimuskautensa kuitenkin kokonaan farmissa. Kauden 2014–2015 Noreau pelasi Lake Erie Monstersin AHL-joukkueessa ja kauden 2015–2016 Avalanchen uudessa farmijoukkueessa, San Antonio Rampagessa. Hän toimi Rampagen varakapteenina ja oli joukkueen toiseksi paras pistemies Mikko Rantasen jälkeen tehoilla 12+33=45. Noreau jakoi AHL:n puolustajien pistepörssin neljännen sijan Rockford IceHogsin Ville Pokan kanssa.


title: Maxim Noreau

text: Kaudeksi 2016–2017 Noreau palasi Sveitsiin ja siirtyi kaksivuotisella sopimuksella SC Bernin NLA-joukkueeseen. Hän voitti kauden päätteeksi Sveitsin-mestaruuden.


title: Maxim Noreau

text: Noreau edusti Kanadaa Pyeongchangin olympiakisoissa 2018, jolloin hän toimi joukkueen varakapteenina ja voitti pronssia. Noreau jakoi Kanadan sisäisen pistepörssin voiton Derek Royn kanssa tehoilla 2+5=7, joilla hän oli koko turnauksen tehokkain puolustaja. Puolivälieräottelussa Suomea vastaan Noreau ratkaisi Kanadalle maalillaan 1–0-voiton ja välieräpaikan. Hänet valittiin turnauksen tähdistökentälliseen.


title: Maxim Noreau

text: Noreau edusti Kanadaa myös Spengler Cupissa vuosina 2012, 2013, 2016 ja 2017, joista kaikki turnaukset vuotta 2013 lukuun ottamatta päättyivät voittoon. Vuosien 2016 ja 2017 turnauksessa hän toimi joukkueen kapteenina ja 2013 turnauksessa varakapteenina. Noreau voitti vuoden 2016 turnauksen puolustajien maalipörssin kolmella osumallaan ja hänet valittiin tähdistökentälliseen. Noreau jakoi pelipaikastaan huolimatta koko vuoden 2017 turnauksen pistepörssin voiton HC Davosin Tomi Sallisen kanssa tehoilla 2+5=7 sekä tehotilaston voiton joukkuetoverinsa Victor Bartleyn kanssa lukemalla +7.


title: Maxim Noreau

text: Noreaun pikkuveljet Jérémy ja Samuel ovat pelanneet myös jääkiekkoa puolustajina. Heistä Samuelilla on New York Rangersin NHL-varaus vuodelta ja hän pelaa nykyään LNAH-liigan Rivière-du-Loup 3L:ssä.


title: Voices Carry

text: Voices Carry on yhdysvaltalaisen rockyhtyeen ’Til Tuesdayn kappale. Sen tuotti Mike Thorne yhtyeen esikoisstudioalbumille "Voices Carry" (1985). Kappaleen on sanoittanut yhtyeen solisti Aimee Mann ja sen inspiraationa oli Mannin ero ’Til Tuesdayn rumpalistin Michael Hausmanin kanssa.


title: Voices Carry

text: Kappale sijoittui muun muassa Billboard Hot 100 -musiikkilistan sijalle 8. Kansainvälisesti se sijoittui top 20 -listoille Kanadassa ja Australiassa.


title: Ghana talviolympialaisissa 2018

text: Ghana osallistui Pyeongchangin talviolympialaisiin 2018. Maan ainoa edustaja oli skeleton-kelkkailija Akwasi Frimpong, joka niin ollen myös kantoi joukkueen lippua avajaisissa sekä päättäjäisissä.


title: Ghana talviolympialaisissa 2018

text: Ghana osallistui vuonna 2018 talviolympialaisiin toisen kerran debytoituaan Vancouverissa 2010.


title: Ghana talviolympialaisissa 2018

text: Ghanassa syntynyt, Alankomaihin kahdeksanvuotiaana muuttanut Akwasi Frimpong sai Ghanalle yhden maapaikan miesten skeletoniin oltuaan 60 parhaan joukossa Kansainvälisen rattikelkkailu- ja skeletonliiton tammikuun 2018 ranking-listalla.


title: Tau-risti

text: Tau-risti (myös Pyhän Antoniuksen risti) on T-kirjaimen mallinen risti, joka on saanut nimensä kreikan "tau"-kirjaimen mukaan. Historiallisesti risti on yhdistetty Pyhään Antoniukseen, 200-luvulla eläneeseen erakkopyhimykseen. Nykyään symboli liittyy etenkin fransiskaaneihin, koska Pyhä Franciscus otti tau-ristin tunnuksekseen 1200-luvulla.


title: Ismenias

text: Ismenias () voi viitata seuraaviin antiikin kreikkalaisiin henkilöihin:


title: Voices Carry (albumi)

text: Voices Carry on yhdysvaltalaisen rockyhtyeen ’Til Tuesdayn ensimmäinen studioalbumi, joka julkaistiin 20. huhtikuuta 1985. Albumin kappale ”Voices Carry” sijoittui Billboard Hot 100 -musiikkilistan 8. sijalle ja on nykyään yhtyeen parhaiten tunnettu kappale. Kappaleen musiikkivideo voitti MTV Video Music Award for Best New Artist -palkinnon ja sitä soitettiin tiuhaan tahtiin MTV:llä. Voices Carry -albumi puolestaan sijoittui Billboard 200 -albumilistan 19. sijalle.


title: Iran Aseman Airlinesin lento 3704

text: Iran Aseman Airlinesin lennon 3704 onnettomuus tapahtui 18. helmikuuta 2018 Iranissa, kun Iran Aseman Airlines -lentoyhtiön ATR 72 -mallinen lentokone katosi tutkasta 45 minuuttia lähdön jälkeen ja törmäsi vuoreen 15 kilometrin päässä määränpäästään. Kaikki koneessa olleet 66 matkustajaa ja miehistön jäsentä saivat surmansa onnettomuudessa.


title: Iran Aseman Airlinesin lento 3704

text: Onnettomuuden aikaan oli huono sää vuorilla, jonne kone putosi. Maahansyöksy tapahtui vaikeakulkuisella alueella, ja kone löydettiinkin vasta kahden päivän kuluttua onnettomuudesta. Ensimmäiset pelastustyöntekijät pääsivät paikalle 21. helmikuuta.


title: Arlatec

text: Arlatec Oy maahantuo elektroniikkalaitteita ja jälleenmyy niitä omassa verkkokaupassaan. Suurin tuontimaa on Kiina ja yritys maahantuo erityisesti älypuhelimia tabletteja ja tietokoneita. Arlatec Oy on erityisesti keskittynyt Doogee, Zopo, Chuwi ja Blackview brändeihin, jotka ovat tunnettuja maailmalla, mutta jääneet Suomessa vähälle huomiolle. Yrityksen asiakkaina on kuluttajia ja yrityksiä. Oman verkkokaupan lisäksi yritys tarjoaa tuotteitaan myös Torissa. Tammikuussa 2018 yhtiö laajenti toimintaansa Ruotsiin.


title: Arlatec

text: Arlatec Oy on vuonna 1992 perustettu yritys, joka toimi LVI alan yhtiönä ja silloinen kotipaikka oli Helsinki. Silloinen liiketoiminta on myöhemmin lopetettu ja yhtiö ei harjoittanut liiketoimintaa moneen vuoteen. Vuonna 2017 elokuussa yhtiön osti sen nykyinen toimitusjohtaja Tommi Halonen. Syyskuussa 2017 kotipaikaksi vaihdettiin Kuopio ja marraskuussa yritys avasi oman verkkokaupan.


title: Arlatec

text: Arlatec Oy verkkokauppa


title: Arlatec

text: Arlatec Facebookissa


title: Korea talviolympialaisissa 2018

text: Etelä-Korea ja Pohjois-Korea muodostivat yhteisen Korean joukkueen Pyeongchangin talviolympialaisiin 2018. Korea-nimen alla kilpaili 35-henkinen naisten jääkiekkojoukkue. Lisäksi molempien Koreoiden urheilijat marssivat avajaisissa yhtenä joukkueena Korean yhdistymislipun alla. Avajaisissa lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong.


title: Korea talviolympialaisissa 2018

text: Korean naisten jääkiekkomaajoukkueen kokoonpano talviolympialaisissa 2018:


title: Korea talviolympialaisissa 2018

text: Jokaisessa ottelussa pelaavaan kokoonpanoon valittiin vähintään kolme pohjoiskorealaista.


title: Alppihiihto talviolympialaisissa 2018 – miesten pujottelu

text: Alppihiihdon miesten pujottelun kilpailu talviolympialaisissa 2018 järjestettiin 22. helmikuuta 2018 Yongpyong Alpine Centressä, Pyeongchangissa, Etelä-Koreassa.


text: Kilpailu järjestettiin kello 10.00 (lasku 1) ja 13.30 (lasku 2).


title: Sy (Mali)

text: Sy on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 35 kilometriä Sanista pohjoiseen. Kunnassa on 12 600 ja kylässä 4 000 asukasta (vuonna 2009).


title: Sy (Mali)

text: Syn kunta rajoittuu idässä Sanin piirin Ouolonin, etelässä Sanin ja Niasson, lännessä Siadougoun ja pohjoisessa Macinan piirin Folomanan ja Sanan kuntiin. Alue on pinnamuodostukseltaan tasankoa. Etelärajalla virtaa Banijoki. Kasvillisuus on kuivuudesta kärsivää metsä- ja pensassasvannia.


title: Sy (Mali)

text: Kuntaan kuuluu 11 kylää. Asukkaat ovat etupäässä bambaroita. Lisäksi on soninkeja ja fulbeja. Yleisin kieli on bambara.


title: Sy (Mali)

text: Syn kautta kulkee Sanista Djennéen ja Macinaan johtava maapohjainen tie. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat hirssi, durra, fonio ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, vetojuhtina käytettävät hevoset ja aasit sekä siipikarja. Syssä, Nassambarassa ja Worontonassa pidetään viikottaiset markkinat. Nuoriso hakeutuu ansiotöihin kaupunkeihin.


title: Sy (Mali)

text: Kunnassa toimii kolme julkista alakoulua, kolme kyläkoulua, yläkoulu, neljä koraanikoulua, kaksi lukutaitokeskusta sekä koulutus- ja kehittämiskeskus. Syssä on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä seitsemän käsikäyttöistä porakaivoa.


title: Kunsten

text: Kunsten (Museum of Modern Art Aalborg) on Tanskan Aalborgissa sijaitseva taidemuseo, jonka suunnittelivat suomalaiset Elissa ja Alvar Aalto sekä tanskalainen Jean-Jacques Baruël. Sen suunnittelu alkoi vuonna 1957, museo valmistui vuonna 1972 ja vuosina 2015–2016 se remontoitiin perusteellisesti.


title: Kunsten

text: Museon lattiat ja ulkoseinät ovat valkoista marmoria. Näyttelytiloihin tulee diffuusia luonnonvaloa monista kattoikkunoista. Sisäseiniä voi siirrellä vaihtuvien näyttelyiden tarpeiden mukaan.


title: Kunsten

text: Museon kokoelmat keskittyvät vuoden 1900 jälkeen luotuun taiteeseen. Pysyvissä kokoelmissa on noin 1 500 teosta: maalauksia ja veistoksia, jotka edustavat modernia ja nykytaidetta. Merkittävä osa pysyvistä kokoelmista tulee yksityisiltä keräilijöiltä, kuten Anna ja Kresten Krestensen, joiden kokoelma keskittyy tanskalaiseen modernismiin, Cobran ja Pariisin koulukunnan teoksiin.


title: Kunsten

text: Aalborgin ensimmäinen taidemuseo valmistui 1890-luvulla. Vuonna 1957 järjestettiin arkkitehtuurikilpailu uudesta rakennuksesta, jonka voitti Alvar ja Elissa Aallon ja Jean-Jacques Baruëlin muodostama työryhmä. Vuonna 1967 nimeksi vaihdettiin laajemman rahoituspohjan saamiseksi Pohjois-Jyllannin taidemuseo. Rakennustyöt käynnistyivät vihdoin 1968, ja rakennus valmistui 1972. Vuonna 2008 nimeksi vaihdettiin KUNSTEN, ja vuodesta 2016 sen kirjoitustapa on ollut Kunsten.


title: Pohjois-Korea talviolympialaisissa 2018

text: Pohjois-Korea osallistui Pyeongchangin talviolympialaisiin 2018. Sitä edusti kymmenen urheilijaa neljässä eri urheilumuodossa.


title: Pohjois-Korea talviolympialaisissa 2018

text: Avajaisissa Pohjois-Korea marssi yhdessä Etelä-Korean kanssa Korean yhdistymislipun alla. Lippua kantoivat yhdessä pohjoiskorealainen jääkiekkoilija Hwang Chung-gum ja eteläkorealainen rattikelkkailija Won Yun-jong. Lisäksi Korea-nimen alla kilpaili 35-henkinen naisten jääkiekkojoukkue, jossa oli pelaajia molemmista Koreoista.


title: Pohjois-Korea talviolympialaisissa 2018

text: Kansainvälinen olympiakomitea halusi, että pohjoiskorealaisia urheilijoita pääsee Etelä-Korean olympialaisiin, ja tuki siksi heitä tarjoamalla välineitä, matkoja ja majoitusta, jotta he voisivat saavuttaa olympiapaikkoja.


title: Pohjois-Korea talviolympialaisissa 2018

text: Etelä-Korea ehdotti kesällä 2016 Pohjois-Korealle yhdistyneen joukkueen muodostamista talviolympialaisiin. Joukkueen suunniteltiin osallistuvan ainakin naisten jääkiekkoon ja mahdollisesti muihinkin lajeihin. Pohjois-Korea kieltäytyi vedoten siihen, ettei aikaa ollut riittävästi sopimuksen tekemiseen.


title: Pohjois-Korea talviolympialaisissa 2018

text: Etelä-Korea ehdotti vuonna 2017 Pohjois-Korealle myös sitä, että osa lumilajeista järjestettäisiin Masikryongin hiihtokeskuksessa Pohjois-Koreassa. Vuonna 2014 järjestäjät olivat jo tyrmänneet yhteisjärjestämisen mahdollisuuden, mutta liberaalimman presidentti Moon Jae-inin noustua valtaan ehdotus uudistettiin. Pohjois-Korea hylkäsi myös tämän ehdotuksen. Se kuitenkin tuki Etelä-Koreaa olympialaisten hakemisessa, toisin kuin vuoden 1988 Soulin olympialaisissa. Silloin Pohjois-Korea oli halukas järjestämään olympialaiset yhdessä Etelä-Korean kanssa, mutta suunnitelmien kariuduttua päätti boikotoida kisoja, ja pohjoiskorealaiset agentit räjäyttivät Korean Airin lennon 858 yrittäen sabotoida olympialaisia.


title: Pohjois-Korea talviolympialaisissa 2018

text: Pohjoiskorealaiset maastohiihtäjät eivät osallistuneet lainkaan kansainvälisiin kilpailuihin olympialaisia edeltäneellä kaudella, ja sen kaukalopikaluistelijat jättivät maailmancupin kaksi viimeistä osakilpailua. Näin Pohjois-Korea jäi ilman maapaikkoja. Villien korttien myöntämistä pohjoiskorealaisurheilijoille harkittiin, mikäli olisi käynyt niin, että maa olisi jäänyt kaikissa lajeissa ilman maapaikkoja.


title: Pohjois-Korea talviolympialaisissa 2018

text: Taitoluistelupari Ryom Tae-ok ja Kim Ju-sik sai olympiapaikan 29. syyskuuta 2017 CS Nebelhorn Trophy -kilpailussa Oberstdorfissa. He saivat odotetusti yhden viidestä jaossa olleesta paikasta. Olympiapaikan saamista pidettiin positiivisena asiana, sillä sen uskottiin lievittävän Pohjois-Korean kriisin synnyttämiä jännitteitä, joiden katsottiin uhkaavan kisoja.


title: Pohjois-Korea talviolympialaisissa 2018

text: Kansainvälinen luisteluliitto vahvisti pohjoiskorealaisparin olympiapaikan, mutta Pohjois-Korean olympiakomitean oli myös vahvistettava osallistuminen. Pohjois-Koreaa Kansainvälisessä olympiakomiteassa edustava Chang Ung piti osallistumista todennäköisenä, mutta maan olympiakomitea ei kuitenkaan vahvistanut osallistumista määräaikaan 30. lokakuuta mennessä.


title: Pohjois-Korea talviolympialaisissa 2018

text: Koska ilmoittautuminen oli jätetty tekemättä, Pohjois-Korean osallistuminen oli epävarmaa. Pariluistelun paikka meni Japanille Sumire Suton ja Francis Boudreau-Audet’n sijoituttua kuudenneksi CS Nebelhorn Trophyssa ja jäätyä ensimmäiselle varasijalle. Pohjois-Korealle annettiin silti mahdollisuus halutessaan pyytää paikkansa vahvistamista, jolloin Kansainvälinen olympiakomitea olisi voinut harkita heidän mukaan ottamistaan. Kisojen järjestäjät odottivat osallistumispäätöksen tulevan vasta viime hetkellä. Presidentti Moon Jae-in antoi Pohjois-Korealle luvan päättää osallistumisesta missä vaiheessa tahansa ennen kisojen alkua.


title: Pohjois-Korea talviolympialaisissa 2018

text: Epätietoisuus Pohjois-Korean osallistumisesta päättyi, kun Kim Jong-un puhui uudenvuodenpuheessaan mahdollisuuden lähettää sittenkin urheilijoita Pyeongchangin olympialaisiin. Hän sanoi olympialaisten olevan hyvä tilaisuus osoittaa kansallisylpeyttä, ja että maiden viranomaiset voisivat tavata pian keskustellakseen asiasta. Eteläkorealaiset hyväksyivät ensimmäiset huipputason neuvottelut Pohjois-Korean kanssa sitten joulukuun 2015. Ne sovittiin järjestettäväksi 9. tammikuuta. Osana neuvotteluihin valmistautumista maat palauttivat Pjongjangin ja Soulin välisen kuuman linjan ja vaihtoivat asiakirjoja faksin välityksellä. Chang Ung totesi näiden kehitysaskelten jälkeen, että pohjoiskorealaisten osallistuminen olympialaisiin vaikutti jälleen todennäköiseltä.


title: Pohjois-Korea talviolympialaisissa 2018

text: 9. tammikuuta pidettyjen keskustelujen jälkeen Pohjois-Korea vahvisti vihdoin osallistuvansa olympialaisiin. Kansainvälinen olympiakomitea antoi erityispäätöksellään Ryom Tae-okin ja Kim Ju-sikin osallistua pariluisteluun ja antoi lisäksi Pohjois-Korealle kolme maapaikkaa maastohiihtoon ja alppihiihtoon sekä kaksi kaukalopikaluisteluun.


title: Pohjois-Korea talviolympialaisissa 2018

text:
Kansainvälisen olympiakomitean erityispäätöksellä Pohjois-Korea sai alppihiihtoon maapaikat kahdelle miehelle ja yhdelle naiselle.
Kansainvälisen olympiakomitean erityispäätöksellä Pohjois-Korea sai kaukalopikaluisteluun maapaikat kahdelle miehelle.Kansainvälisen olympiakomitean erityispäätöksellä Pohjois-Korea sai maastohiihtoon maapaikat kahdelle miehelle ja yhdelle naiselle.
Toisin kuin muut Pohjois-Korean joukkueen jäsenet, taitoluistelupari Ryom Tae-ok ja Kim Ju-sik saivat paikan kilpailuun sijoituksillaan. Koska Pohjois-Korea ei ilmoittautunut ajoissa olympialaisiin, he menettivät paikkansa, mutta saivat sen Kansainvälisen olympiakomitean erityispäätöksellä takaisin.


title: Ivar Lykke

text: Ivar Lykke -nimisiä henkilöitä ovat:


title: Magix

text: Magix Software GmbH (kutsutaan myös nimellä "MAGIX Software GmbH" tai yksinkertaisesti "MAGIX") on sijoitusryhmä BELLEVUE Investments GmbH & Co. KGaA:n suurin tytäryhtiö. Toimitusjohtajana toimii Klaus Schmidt. Yhtiö on kansainvälisesti aktiivinen ohjelmistovalmistaja ja -julkaisija, joka keskittyy video- ja musiikkiohjelmistojen tekemiseen ammatti- ja puoliammatilaisille sekä DIY-käyttäjille. Yhtiö sijaitsee Berliinissä. Muita paikkoja ovat Madison, Wisconsin, Dresden ja Lübbecke sekä Huizen Alankomaissa.


title: Magix

text: Magix Software GmbH:n tuote- ja palvelutarjonta sisältää ohjelmia musiikin, videoiden ja valokuvien digitaaliseen hallintaan ja muokkaamiseen.


title: Magix

text: Magix:in musiikkituotteisiin kuuluu muun muassa SOUND FORGE Pro, ACID Pro, Samplitude Pro X ja Sequoia. Puoliammattimaisille suunnattuja musiikkituotteita ovat Samplitude Music Studio ja Music Maker. Magix-ohjelmiston avulla käyttäjät voivat tuottaa täydellisiä musiikkikappaleita valmiiksi tuotetuilla näytteillä tai omilla äänityksillä ilman lisäohjelmia.


title: Magix

text: Videoeditointiin Magix tarjoaa ohjelmistoja ammattimaisille käyttäjille, joilla on suuremmat odotukset videon muokkauksesta. Niitä ovat muun muassa Vegas Pro- ja Video Pro X -ohjelmat. Movie Edit Pro on tarkoitettu puoliammattilaisille ja DIY-käyttäjille, joilla on jonkin verran kokemusta videoeditoinnista.


title: Magix

text: Movie Edit Pro on yksi maailman myydyimmistä videonmuokkausohjelmista ja on Euroopan markkinajohtaja. Magix tarjoaa myös aloittelijoille tarkoitettuja ohjelmistoja, esimerkiksi Video easy ja Fastcut. Valokuvanmuokkauksessa Magix tarjoaa ohjelmia digitaalisten kuvaesitysten (esim. Magix Photostory Deluxe) luomiseen sekä yksittäisten valokuvien (esim. Magix Photo & Graphic Designer) muokkaamiseen ja valokuvakokoelmien (esim. Magix Photo Manager Deluxe) muokkaamiseen. Xara Designer Pro tarjoaa ratkaisuja ammattikäyttöön tarkoitettuihin valokuvien- ja graafiseen muokkaukseen.


title: Magix

text: Magix kehittää sovelluksia myös mobiililaitteille, joita ovat muun muassa Camera MX, Looparoid ja Movie Edit Touch.


title: Magix

text: Ensimmäinen Magix Music Maker -versio julkaistiin vuonna 1994. Vuodesta 1996 alkaen Magix-tuotevalikoima laajeni myös muihinkin ohjelmistoihin, kuten valokuvien ja videoiden suunnitteluun, muokkaamiseen, esittämiseen ja arkistointiin. Magix-tuotteita ja -palveluja on tarjottu Euroopan maissa ja Yhdysvalloissa vuodesta 1997 lähtien. Magix Movie Edit Pro:n ensimmäinen versio julkaistiin samana vuonna. Vuonna 2002 markkinoille tuli Magix Photosin CD- ja DVD-levyjen ensimmäinen versio.


title: Magix

text: Marraskuussa 2008 Magix käynnisti tietoyhteiskunta magix.info:n itsenäisenä sosiaalisen verkoston asiantuntijana musiikkituotannon, videoiden ja valokuvien muokkaamisen aiheista. Vuonna 2009 julkaistiin ensimmäinen versio erityisesti aloittelijoille tarkoitetusta videoeditointiohjelmasta, Magix Video easy:stä. Vuodesta 2013 lähtien Magix alkoi laajentaa tuotevalikoimiinsa myös mobiilisovelluksia.


title: Magix

text: Vuonna 2014 julkaistiin Magix Fastcut, joka on videoeditointiohjelma erityisesti drone- ja urheilukamera-käyttäjille. Toukokuussa 2016 Magix osti Sonyn Creative-ohjelmistovalikoimasta Vegas Pro:n, Movie Studion, Sound Forge Pro:n, Sound Forge Audio Studion, SpectraLayersin ja ACID Pro:n.


title: Ouolon

text: Ouolon on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen ja Nigerin välisellä tasangolla 30 kilometriä Sanista pohjoiseen. Kunnassa on 13 300 ja kylässä 2 400 asukasta (vuonna 2009).


title: Ouolon

text: Ouolonin kunta rajoittuu idässä Sanin piirin Baramandougoun ja Fionin, etelässä Tenenin ja Sanin, lännessä Syn ja pohjoisessa Moptin alueen Djennén piirin Néma-Badenyakafon kuntiin.


title: Ouolon

text: Kuntaan kuuluu 13 kylää. Asukkaat ovat bambaroita, boboja, fulbeja ja bozoja.


title: Ouolon

text: Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti. Tärkein viljelykasvi on hirssi. Myytäväksi kasvatetaan puuvillaa. Ouolonissa ja Niénoussa pidetään viikottaiset markkinat.


title: Ouolon

text: Kunnassa toimii kaksi julkista alkoulua, kolme kyläkoulua, kaksi koulutus- ja kehittämiskeskusta ja terveyskeskus. Vesihuolto käsittää kaivoja ja 19 porakaivoa, joista 10 on toimintakuntoisia.


title: Tityrat

text: Tityrat (Tityridae) on varpuslintuihin kuuluva heimo. Heimon lajit on aikaisemmin luokiteltu kuuluviksi kontingojen, tanssijoiden tai tyrannien heimoihin. Molekyylifylogeneettisten tutkimusten perusteella ne kuitenkin muodostavat monofyleettisen ryhmän tityroiden heimona. BirdLife Suomen luokituksen mukaan tityroihin kuuluu 7 sukua ja 35 lajia.


title: Tityrat

text: Tityroita tavataan Keski- ja Etelä-Amerikasta. Ne ovat ulkonäöltään ja elintavoiltaan epäyhtenäinen ryhmä lintuja. Useimmat ovat ruskeankirjavia, mutta osa linnuista on hyvinkin värikkäitä. Lajit elävät monenlaisissa metsäympäristöissä. Tityralajien ravintoa ovat pääasiassa hyönteiset, mutta eräät lajit syövät myös hedelmiä.


title: Arto Rintamäki

text: Arto Rintamäki (s. 23. helmikuuta 1950 Tampere) on suomalainen näyttelijä ja muusikko.


title: Arto Rintamäki

text: Rintamäki aloitti ammattilaisuransa Turun ruotsalaisen teatterin näyttelijänä 1975–1979. Sittemmin hän työskenteli näyttelijänä Turun kaupunginteatterissa ja Helsingin kaupunginteatterissa. Hän on toiminut myös vapaana näyttelijänä. Teattereiden ohella Rintamäki näytteli sivuosia muutamissa televisiotuotannoissa, kunnes hänen uransa katkesi aivoverenvuotoon huhtikuussa 1999.


title: Arto Rintamäki

text: Rintamäen teatterirooleja olivat muun muassa Tony musikaalissa "West Side Story" ja Matti Wuolijoen ja Brechtin näytelmässä "Herra Puntila ja hänen renkinsä Matti".


title: Arto Rintamäki

text: Toivuttuaan Rintamäki ei enää palannut teatteriin, vaan hän on keskittynyt muusikon uraansa. Hän perusti vuonna 1973 Håkan Strengin ja Peter Ingon kanssa lauluyhtyeen nimeltä Trio Saludo. Puoliammattimainen kokoonpano esiintyi paitsi Suomessa myös muualla Euroopassa. Saludon toiminta aktivoitui uudelleen 2000-luvun lopulla. Rintamäki on laulanut myös mieskuoro Brahe Djäknarissa.


title: Arto Rintamäki

text: Rintamäki on opiskellut kaupallisia aineita ja musiikkitiedettä. Hänen kirjallinen toimintansa käsittää laulutekstejä.


title: Arto Rintamäki

text: Rintamäestä tehtiin Cityfolkhögskolanissa opinnäytetyönä henkilödokumentti "I skuggan av sig själv" vuonna 2006.


title: Baker House

text: Baker House on yksi bostonilaisen yliopiston Massachusetts Institute of Technology (MIT) opiskelija-asuntoloista. Alvar Aalto suunnitteli sen opettaessaan MIT:ssä vuonna 1946.


title: Baker House

text: Aaltoileva rakennus sijaitsee Charlesjoen rannalla. Aalto pyrki saamaan opiskelijoille niin paljon jokinäköalaa kuin mahdollista. Pohjoispuolella, josta ei näe joelle, on asuinhuoneiden sijasta porraskäytävä.


title: Baker House

text: Baker House (Internet Archive)


title: Chatou

text: Chatou on kunta Ranskassa Yvelinesin departementissa Île-de-Francen alueella. Se sijaitsee noin 16 km Pariisista länteen Seinen rannalla.


title: Chatou

text: Vuonna 1837 avattiin Chatoun kautta kulkeva rautatie Pariisin ja Le Pecqin välille. Tämä teki kunnasta pariisilaisten suosiman lomakohteen, jotka tulivat sunnuntaisin Seinejoelle melomaan ja nauttimaan maisemista. Myös taiteilijat suosivat Chatouta ja sen ulkoilmakahviloita. Pierre-Auguste Renoir maalasi tunnetun maalauksen "Déjeuner des canotiers" (Veneilijöiden lounas), joka kuvaa Renoirin seuruetta paikallisessa Maison Fournaise -nimisessä ravintolassa viettämässä vapaa-aikaansa. Ravintola sijaitsi Seinessä olevalla Île de Chatoun saarella, joka tunnetaan myös nimellä Île des Impressionnistes. Muita tunnettuja Chatoun taiteilijoita ovat fauvismin perustajiin kuuluneet André Derain ja Maurice de Vlaminck.


title: Chatou

text: Vuonna 1898 kaupunkiin perustettiin Pathén tehtaat.


title: Cynthia (laulaja)

text: Cynthia Todino (s. 6. toukokuuta 1968), joka tunnetaan yksinkertaisesti nimellä Cynthia, on yhdysvaltalainen freestyle-laulaja. Hänet tunnetaan parhaiten kappaleistaan ”Dreamboy / Dreamgirl” (Johnny O:n kanssa), ”Break Up to Make Up” ja ”If I Had the Chance”, jotka sijoittuivat Billboard Hot 100 -musiikkilistan sijoille 53., 70. ja 83. Vuonna 2005 hän nauhoitti dueton Lisette Melendezin kanssa nimeltä ”I Can’t Change Your Mind”.


title: Cynthia

text: Cynthia on naisen etunimi, joka tulee alun perin kreikan kielestä: Κυνθία, Kynthía, joka tarkoittaa ”Kýnthos-vuorelta tulevaa”.


title: Fion

text: Fion (myös "Fio") on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 25 kilometriä Sanista koilliseen. Kunnassa on 6 500 ja kylässä 1 800 asukasta (vuonna 2009).


title: Fion

text: Fionin kunta rajoittuu koillisessa Sanin piirin Baramandougoun, kaakossa Ténén, lounaassa Somon ja Tenenin sekä luoteessa Ouolonin kuntiin. Alue on pinnanmuodostukseltaan tasankoa. Pohjoisrajalla virtaa Banijoki. Seutu kuuluu Sudanin vyöhykkeeseen.


title: Fion

text: Kuntaan kuuluu seitsemän kylää. Asukkaat ovat etupäässä bambaroita, boboja ja fulbeja.


title: Fion

text: Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan keräilyä, käsityöammatteja ja kaupankäyntiä. Nuoriso hakeutuu ansioitöihin kaupunkeihin ja naapurimaihin.


title: Fion

text: Palveluihin kuuluvat kyläkoulu, koulutus- ja kehittämiskeskus (CED), koraanikoulu ja terveyskeskus. Vesihuolto käsittää kaivoja ja porakaivoja.


title: Cynthia (albumi)

text: Cynthia on yhdysvaltalaisen freestyle-laulajan Cynthian esikoisalbumi, joka julkaistiin Micmac Records -levy-yhtiöllä 17. lokakuuta 1990. Albumi sisältää singlet ”Thief of Heart”, ”Endless Night” ja ”Change on Me”, joista viimeinen sijoittui "Billboard"-lehden Dance Club Songs -musiikkilistan sijalle 37.


title: C. Wright Millsin sosiologinen elämä

text: C. Wright Millsin sosiologinen elämä on Juha Suorannan kirjoittama teos yhdysvaltalaisen yhteiskuntatieteilijä C. Wright Millsin (1916–1962) elämästä ja teoksista. Kustantajan mukaan teos on ensimmäinen suomenkielinen johdatus Millsin yhteiskuntatieteelliseen ajatteluun.


title: C. Wright Millsin sosiologinen elämä

text: Suorannan mukaan Millsin esittämät näkemykset länsimaisten yhteiskuntien toiminnasta ovat edelleen ajankohtaisia. Mills halusi kirjoittaa selkeästi ja luoda sosiologiaa, jota jokainen ihminen voisi lukea ja ymmärtää. Hän painotti yksilöiden ongelmien ja yhteiskuntarakenteen yhtäaikaista tarkastelemista. Mills ajatteli, että yhteiskuntatieteiden avulla voidaan saavuttaa vapaa ja oikeudenmukainen yhteiskunta, jossa ihmisten osallistuminen korvaisi yleisen välinpitämättömyyden.


title: C. Wright Millsin sosiologinen elämä

text: Kulttuuritoimittaja Kari Salminen arvioi Suorannan teoksen olevan "jopa maailman mitassa harvinaisen onnistunut kriittinen elämäkerta amerikkalaisen sosiologian kapinallisesta".


title: C. Wright Millsin sosiologinen elämä

text: Yhteiskuntatieteilijä Matti Virtanen luonnehtii Suorannan teosta hyvin kirjoitetuksi: "Mills ei selvästikään ole vain tutkimuksen vaan myös samastumisen kohde. Tässä suhteessa Suoranta on kuitenkin taitava ja tuntuu noudattavan Anton Tshehovin vanhaa ohjetta: 'Kirjoittaja saa itkeä ja nauraa henkilöidensä kanssa, mutta lukija ei saa sitä huomata.'"


title: Kenia talviolympialaisissa 2018

text: Kenia osallistui Pyeongchangin talviolympialaisiin 2018. Maan ainoa edustaja oli alppihiihtäjä Sabrina Simander, joka niin ollen myös kantoi joukkueen lippua avajaisissa. Hän oli ensimmäinen Keniaa talviolympialaisissa edustanut nainen ja Kenian toinen edustaja vuosina 1998, 2002 ja 2006 kilpailleen maastohiihtäjä Philip Boitin jälkeen.


title: Kenia talviolympialaisissa 2018

text: Kenia sai alppihiihtoon maapaikan yhdelle naiselle.


title: Cynthia II

text: Cynthia II on yhdysvaltalaisen freestyle-laulajan Cynthian toinen albumi, joka julkaistiin Micmac Records -levy-yhtiöllä 1. heinäkuuta 1991. Albumi sisältää singlet ”Dreamboy / Dreamgirl” (Johnny O:n kanssa), joka sijoittui Billboard Hot 100 -musiikkilistan sijalle 53. sekä ”Break Up to Make Up”, joka sijoittui 20. heinäkuuta 1991 Billboard Hot 100 -listan sijalle 70.


title: Siadougou

text: Siadougou on maalaiskunta Ségoun alueen Sanin piirissä Malissa. Sen keskuskylä Siella sijaitsee Banijoen ja Nigerin välisellä tasangolla 45 kilometriä Sanista luoteeseen. Kunnassa on 17 700 ja kylässä 2 100 asukasta (vuonna 2009).


title: Siadougou

text: Siadougoun kunta rajoittuu idässä Sanin piirin Syn, etelässä Niasson ja N’Goan, lännessä Ségoun piirin Fatinén ja pohjoisessa Macinan piirin Tonguén ja Folomanan kuntiin. Alue on hiekkaista tasankoa. Etelärajalla virtaa Banijoki. Seutu kuuluu Sudanin vyöhykkeeseen.


title: Siadougou

text: Kuntaan kuuluu 20 kylää. Asukkaat ovat etupäässä markoja ja bambaroita. Vähemmistöinä on fulbeja, boboja, bozoja ja miniankoja. Vallitseva uskonto on islam. Lisäksi on pieni joukko animisteja.


title: Siadougou

text: Liikenneyhteydet ovat heikot varsinkin sadekautena. Paikallisia elinkeinoja ovat maanviljely, karjanhoito, kalastus, keräily, käsityöammatit ja pienimuotoinen kaupankäynti. Tärkein viljelykasvi on hirssi. Siellassa ja Djéguénassa pidetään viikottaiset markkinat. Ansiotöihin hakeudutaan Djennén ja Office du Nigerin riisinviljelyalueille sekä kaupunkeihin.


title: Siadougou

text: Kunnassa toimii kolme julkista alakoulua, kuusi kyläkoulua sekä koulutus- ja kehittämiskeskus (CED). N’Djébalassa ja Siellassa on terveyskeskukset. Vesihuollon taso on riittämätön.


title: Assetto Corsa Competizione

text: Assetto Corsa Competizione on Kunos Simulazionin kehittämä autosimulaattoripeli, joka on seuraaja "Assetto Corsalle". Tammikuussa 2018 kehittäjät ilmoittivat Blancpain GT -sarjan kanssa kehitettävästä simulaatiosta. Kesällä 2018 julkaistavassa Competizione-versiossa on grafiikkamoottorina Unreal Engine 4. Grafiikkamoottorin vaihtaminen mahdollistaa dynaamisen vuorokauden ja säätilan vaihtelun.


title: Assetto Corsa Competizione

text: Peli on julkaistu early access -versiona Steam-palvelussa 12. syyskuuta 2018.


Painonnoston Suomen-mestaruuskilpailut 2018 kilpailtiin 24.–25. helmikuuta 2018 Tampereella Tampereen Messu- ja Urheilukeskuksessa D-hallissa. Järjestävänä seurana toimi Tampereen Pyrintö.


title: Aaltohuset

text: Aaltohuset eli Sundhcenter on Alvar Aallon suunnittelema yhdeksänkerroksinen rakennus Ruotsin Avestassa. Se valmistui vuonna 1960. Pintamateriaali on sinistä keraamista laattaa. Talon rakennuttamisesta vastasi rakennusmestari Ernst Sundh, joka oli Aallon hyvä ystävä. Rakennuksessa on sekä asuntoja että ravintoloita ja muita liikehuoneistoja. Ylimmässä kerroksessa on ylellisiä asuntoja, joissa on hieno näkoala..


title: Alppihiihto talviolympialaisissa 2018 – naisten alppiyhdistetty

text: Alppihiihdon naisten alppiyhdistetyn kilpailu talviolympialaisissa 2018 järjestettiin 22. helmikuuta 2018 Jeongseon Alpine Centressä, Gangwonissa ja Yongpyong Alpine Centressä, Pyeongchangissa, Etelä-Koreassa.


text: Kilpailun syöksylaskuosuus järjestettiin kello 11.30 ja pujotteluosuus kello 15.00.


title: Ferrari SF71H

text: Ferrari SF71H on Formula 1 -talli Ferrarin käyttämä auto kaudella 2018. Autolla kilpailevat Sebastian Vettel ja Kimi Räikkönen.


title: Freestylehiihto talviolympialaisissa 2018 – miesten halfpipe

text: Freestylehiihdon miesten halfpipekilpailu talviolympialaisissa 2018 järjestettiin 20.–22. helmikuuta 2018 Bogwang Phoenix Parkissa, Pyeongchangissa, Etelä-Koreassa.


text: Kaksitoista parasta urheilijaa eteni loppukilpailuun.


text: Loppukilpailu järjestettiin 22. helmikuuta kello 12.22.


title: Freestylehiihto talviolympialaisissa 2018 – miesten slopestyle

text: Freestylehiihdon miesten slopestyle talviolympialaisissa 2018 järjestettiin 18. helmikuuta 2018 Bogwang Phoenix Parkissa, Pyeongchangissa, Etelä-Koreassa.


text: Loppukilpailu järjestettiin kello 14.11.


title: Sanja Ilić

text: Aleksandar "Sanja" Ilić (; s. 27. maaliskuuta 1951 Belgrad, Jugoslavia) on serbialainen lauluntekijä, kosketinsoittaja ja arkkitehti. Hän perusti serbialaisen yhtyeen nimeltä Balkanika vuonna 1998, ja edusti heidän kanssaan Serbiaa vuoden 2018 Eurovision laulukilpailussa, Lissabonissa kappaleella "Nova deca". Hän oli aiemmin jugoslavialaisen bändin nimeltä "San" kosketinsoittaja vuodesta 1971 vuoteen 1975.


title: Sanja Ilić

text: Ilić syntyi 27. maaliskuuta 1951 Belgradissa, silloisessa Jugoslaviassa. Hänen isänsä oli lauluntekijä ja hänen veljensä Dragan on muusikko ja "Generacija 5" -nimisen bändin jäsen. Ilić oli naimisissa serbialaisen näyttelijän ja mallin Zlata Petkovićin kanssa tämän kuolemaan vuoteen 2012 asti. Heillä on yhteinen poika, joka syntyi vuonna 1984.


title: Sanja Ilić

text: Ilić aloitti musiikkiuransa 12-vuotiaana, kun hän sävelsi serbialaisen laulajan Dragan Lakovićin kappaleen. 16-vuotiaana hän sävelsi kappaleen nimeltä "Baj baj baj", jonka myöhemmin esitti Bisera Veletanlić "Jugovizija 1976" -kilpailussa, sijoittuen kolmanneksi. Ilić valmistui Belgradin arkkitehti-yliopistosta. Ilić jatkoi uraansa 70-luvulla, esiintyen lukuisten bändien, kuten "Vragolanin" ja "Sanin" kanssa. Hän sävelsi myöhemmin Belgradin Punaisen tähden jalkapallojoukkueen hymnin. Vuonna 1982 hän sävelsi Askan kappaleen nimeltä "Halo, Halo", joka edusti Jugoslaviaa vuoden 1982 Eurovision laulukilpailussa. Hän sävelsi myöhemmin kappaleen nimeltä "Princeza", joka yritti edustaa Jugoslaviaa vuoden 1984 Eurovision laulukilpailussa.


title: Sanja Ilić

text: Vuonna 1998 Ilić perusti musiikkiyhtyeen nimeltä "Balkanika". He esittivät ensimmäisen konserttinsa yhdessä vuonna 2000. Yhdessä Balkanikan kanssa hän edusti Serbiaa kappaleella "Nova deca" vuoden 2018 Euroviisuissa.


title: Lim Hyo-jun

text: Lim Hyo-jun (; s. 29. toukokuuta 1996 Daegu) on eteläkorealainen kaukalopikalustelija.


title: Lim Hyo-jun

text: Hänen nuoruutensa aikana hän harjoitteli uinnin.


title: Lim Hyo-jun

text: Vuonna 2012 hän osallistui nuorten olympialaisissa, jossa hän saavutti kultaa 1000 metrin kilpailussa ja hopeaa 500 metrin kilpailussa. Vuonna 2017 hän sijoittui neljänneksi universiadeissa 500 metrin kilpailussa.


title: Lim Hyo-jun

text: Vuonna 2018 hän osallistui olympialaisissa, jossa hän saavutti kultaa 1500 metrin kilpailussa rikotaan olympiaennätyksen 2:10,485 ja pronssia 500 metrin kilpailussa.. Hän myös sijoittui neljänneksi 1000 metrin kilpailussa ja 5000 metrin viestijuoksessa.


title: Ina ♥ porno

text: Ina <3 porno on suomalainen televisiosarja, jonka juontaja ja toimittaja on Ina Mikkola. Idea ohjelmaan on tullut Mikkolalta itseltään ja ohjelmassaan hän tutkii eri maiden pornokulttuureja. Kuusiosaisen sarjan ensimmäinen jakso esitettiin Subilla 21. helmikuuta 2018. Jakso sai erittäin positiivisen vastaanoton sosiaalisessa mediassa.


title: Ina ♥ porno

text: Mikkolan tarkoitus on saada aikaan avointa keskustelua pornosta ja kasvattaa katsojien pornolukutaitoa ja seksuaalista älykkyysosamäärää.


title: Balkanika

text: Balkanika () on Sanja Ilićin vuonna 1998 perustama serbialainen yhtye. He edustivat Serbiaa vuoden 2018 Eurovision laulukilpailussa kappaleella ”Nova deca”.


title: Balkanika

text: Ilić selittää, että yhtyeen tarkoitus on varjella, elvyttää ja modernisoida serbialaista keskiajan musiikkia ja bysanttilaista musiikkia.


title: Balkanika

text: Yhtyeen jäsenet ovat:


title: Nova deca

text: Nova deca () on serbialaisen lauluntekijän Sanja Ilićn ja Balkanikan esittämä kappale, jolla he edustivat Serbiaa vuoden 2018 Eurovision laulukilpailussa.


title: Nova deca

text: Kappale kilpaili Euroviisujen finaalissa, jossa se sai 113 pistettä ja saavutti sijan 19.


title: Pillars of Eternity

text: Pillars of Eternity on Obsidian Entertainmentin kehittämä roolipeli, joka on julkaistu vuonna Linuxille, OS X:lle ja Windowsille.


title: Pillars of Eternity

text: Kehittäjät keräsivät rahoituksen peliin Kickstarter-joukkorahoituspalvelussa kehitysnimellä "Project Eternity". Pelille on julkaistu kaksiosainen ladattava sisältö "White March".


title: Pillars of Eternity

text: "Pillars of Eternity: Complete Edition" on pelikonsoleille sovitettu versio pelistä, jossa käyttöliittymä on muutettu peliohjaimelle sopivaksi.


title: Pillars of Eternity

text: Pelin seuraaja on "".


title: Pillars of Eternity

text: Peli on saanut V2.fi:n arvostelussa arvosanaksi 4,5/5 tähteä.


title: Kylmäekstruusio

text: Kylmäekstruusio eli kylmämuotoilu on ekstruusiota, jossa lämpötila pidetään prosessin aikana alle 50 °C:ssa . Lisäksi kylmäekstruusion määritelmässä korostuu se, että päätarkoitus on nimenomaan muotoilla massaa tiiviiksi lopputuotteeksi. Myös aistinvaraiset ominaisuudet, kuten pinnan sileys ja tasaisuus, ovat tärkeitä ominaisuuksia kylmämuotoilussa.


title: Kylmäekstruusio

text: Kylmäekstruusiolla tarkoitetaan prosessia, jossa raakamateriaalista muotoillaan (ja sekoitetaan) matalassa lämpötilassa lopputuote . Myös ruuvinpyörimisnopeus ekstruuderissa on kylmämuotoiltaessa hitaampi verrattuna esimerkiksi korkeammissa lämpötiloissa tehtävään ekstruusioon. Tällaisia ekstruusiotuotteita, joiden valmistuksessa käytetty leikkausvoima on matalampi (engl. low shear), ovat tyypillisesti erilaiset pastatuotteet ja prosessoidut lihatuotteet . Siten kylmäekstruusiolla valmistettavien tuotteiden tekstuuri eroaa oleellisesti keittoekstruusiolla perinteisesti valmistettavien snacktuotteiden, kuten maissinaksujen, huokoisesta tekstuurista.


title: Ari Pelli

text: Ari Pelli (s. 19. syyskuuta 1967 Kouvola) on suomalainen entinen jääkiekkoilija ja nykyinen juniorivalmentaja. Pelli pelasi urallaan kolme SM-liigakautta KooKoon riveissä. Pellin poika Arttu Pelli pelaa KooKoon SM-liigajoukkueessa.


title: Madagaskar talviolympialaisissa 2018

text: Madagaskar osallistui Pyeongchangin talviolympialaisiin 2018. Maan ainoa edustaja oli alppihiihtäjä Mialitiana Clerc, joka niin ollen myös kantoi joukkueen lippua avajaisissa sekä päättäjäisissä.


title: Madagaskar talviolympialaisissa 2018

text: Clerc on syntynyt Madagaskarilla, josta hänet yksivuotiaana adoptoitiin Ranskaan.


title: Madagaskar talviolympialaisissa 2018

text: Madagskar sai alppihiihtoon maapaikan yhdelle naiselle.


title: Somo (Sanin piiri)

text: Somo on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 20 kilometriä Sanista kaakkoon. Kunnassa on 3 700 ja kylässä 2 500 asukasta (vuonna 2009).


title: Somo (Sanin piiri)

text: Somon kunta rajoittuu lounaassa Sanin piirin Dahin, lännessä Sanin, pohjoisessa Tenenin, koillisessa Fionin ja Ténén sekä kaakossa Tominianin piirin Tominianin ja Yasson kuntiin. Alue on pinnanmuodostukseltaan tasankoa. Pysyviä vesistöjä ei ole. Kasvillisuus on pensas- ja metsäsavannia.


title: Somo (Sanin piiri)

text: Kuntaan kuuluu kolme kylää. Asukkaat ovat etupäässä boboja.


title: Somo (Sanin piiri)

text: Somon kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja pavut. Kotieläimiä ovat naudat, lampaat, vuohet, hevoset, aasit, siat ja siipikarja.


title: Somo (Sanin piiri)

text: Kunnassa toimii ylä- ja alakoulu, yksi kyläkoulu, kaksi lukutaitokeskusta ja kaksi koulutus- ja kehittämiskeskusta (CED). Somossa on sairastuvasta, synnytyslaitoksesta ja lääkevarastosta koostuva terveyskeskus. Vesihuolto käsittää perinteisiä ja nykyaikaisia kaivoja.


title: Ludwig Drescher

text: Ludwig Drescher (21. heinäkuuta 1881 – 14. heinäkuuta 1917) oli tanskalainen jalkapalloilija ja olympiamitalisti. Hän oli mukana vuoden 1908 kesälympialaisissa Lontoossa hopeaa voittaneessa Tanskan jalkapallomaajoukkueessa.


title: Axel Petersen

text: Axel Karl Petersen (10. joulukuuta 1887 – 20. joulukuuta 1968) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa.


title: Axel Thufason

text: Martin Axel Tufvesson (Thufason) (11. marraskuuta 1889 – 25. joulukuuta 1962) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa.


title: Anton Olsen

text: Ole Anton Olsen (14. syyskuuta 1889 – 17. maaliskuuta 1972) oli tanskalainen jalkapalloilija ja olympiamitalisti. Hän oli mukana vuoden 1912 kesälympialaisissa Tukholmassa hopeaa voittaneessa Tanskan jalkapallomaajoukkueessa.


title: Europe (Jits Bakkerin veistos)

text: Europe on hollantilaisen taiteilijan Jits Bakkerin Turun kaupungille lahjoittama pronssiveistos, jonka jalusta on mustagraniittia.


title: Europe (Jits Bakkerin veistos)

text: Alun perin veistos saapui Turkuun vuonna 2004 Hansapäivien aikaan. Teos oli tuolloin esillä kaupungintalon ala-aulassa. Lopullisen sijoituspaikkansa veistos sai paljastustilaisuudessa 11. kesäkuuta 2008 osoitteessa Yliopistonkatu 2.


title: Europe (Jits Bakkerin veistos)

text: Bakker on hakenut innoituksensa teokseen kreikkalaisesta mytologiasta. Europe tai Europa oli Foinikian prinsessa, johon ylijumala Zeus iski silmänsä. Valkoisen härän hahmossa hän vietteli prinsessan. Tämän istuuduttua härän muodossa olevan jumalan selkään, härkä juoksi meren poikki Kreetalle, jossa paljasti todellisen olemuksensa. Useiden taiteilijoiden käyttämä aihe havainnollistaa Lähi-Idästä Eurooppaan saatuja kulttuurivaikutteita.


title: Niasso

text: Niasso on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 20 kilometriä Sanista lounaaseen. Kunnassa on 13 200 ja kylässä 700 asukasta (vuonna 2009).


title: Niasso

text: Niasson kunta rajoittuu pohjoisessa Sanin piirin Siadougoun ja Syn, idässä Sanin, etelässä Dahin ja N’Torosson ja lännessä Djéguenan ja N’Goan kuntiin. Alue on pinnanmuodostukseltaan tasankoa. Pohjoisrajalla virtaa Banijoki. Seutu kuuluu Sudanin ja Sahelin siirtymävyöhykkeeseen.


title: Niasso

text: Kuntaan kuuluu 27 kylää, joista suurimmat ovat yli tuhannen asukkaan Tana ja Djénéna. Asukkaat ovat etupäässä bambaroita, fulbeja ja boboja.


title: Niasso

text: Niasson ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, kalastus, käsityöammatit ja pienimuotoinen kaupankäynti. Tärkeimmät viljelykasvit ovat hirssi, maissi, durra, riisi, puuvilla ja vihannekset. Kotieläimiä ovat naudat, lampaat, vuohet, aasit, hevoset ja siipikarja. Kaupankäynti suuntautuu Saniin Diéliin ja Ségouun. Nuoriso hakeutuu ansiotöihin kaupunkeihin.


title: Niasso

text: Kunnassa toimii kaksi julkista alakoulua, viisi kyläkoulua, koulutus- ja kehittämiskeskus (CED), kolme koraanikoulua ja kymmenen lukutaitokeskusta. Niassossa on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja sekä kuusi käsikäyttöistä porakaivoa.


title: Puerto Rico talviolympialaisissa 2018

text: Puerto Rico osallistui Pyeongchangin talviolympialaisiin 2018. Maan ainoa edustaja oli alppihiihtäjä Charles Flaherty, joka niin ollen myös kantoi joukkueen lippua avajaisissa sekä päättäjäisissä.


title: Puerto Rico talviolympialaisissa 2018

text: Puerto Rico osallistui talviolympialaisiin edellisen kerran vuonna 2002, jolloin se kuitenkin vetäytyi rattikelkkakilpailusta, kun kävi ilmi, ettei yksi joukkueen jäsenistä täyttänyt Puerto Ricon olympiakomitean edustuskelpoisuusvaatimuksia. Sen jälkeen Puerto Ricon olympiakomitea irtisanoi maan talviurheiluliiton komiteajäsenyyden, eikä maa enää voinut osallistua talviolympialaisiin. Alppihiihtäjä Kristina Krone täytti osallistumiskriteerit Sotšin olympialaisiin 2014, mutta ei saanut Puerto Ricon olympiakomitealta mitään vastausta eikä siten päässyt osallistumaan. Joulukuussa 2017 olympiakomitea myönsi talviurheiluliitolle kuuden kuukauden väliaikaisen jäsenyyden, joten Puerto Rico pääsi mukaan olympialaisiin.


title: Puerto Rico talviolympialaisissa 2018

text: Puerto Rico sai alppihiihtoon maapaikan yhdelle miehelle.


title: Ravintola Emo

text: Ravintola Emo on Olo Group yhtiön sekä Ilkka Lääverin ja Jan-Martin Rossin omistama, vuonna 2013 alkujaan Kasarmikadulle avattu ruokaravintola.


title: Ravintola Emo

text:
Kesällä 2017 Emo muutti uusiin tiloihin Kluuvikadulle, Hotelli Kämpin viereen.
Muuton yhteydessä ravintolan nimi muutettiin Gastrobar Emosta ravintola Emoksi.


title: Ravintola Emo

text: Emon filosofia on tarjota mordernia eurooppalaista ruokaa pohjoismaisella otteella. Emolla on ollut Michelinin ravintolaoppaan myöntämä Bib Gourmand merkintä, joka kertoo hyvästä hintalaatusuhteesta, vuodesta 2014 lähtien (tilanne 2018).


title: Ravintola Emo

text: Käytännössä Emon toiminnasta vastaavat keittiöpäällikkö Ilkka Lääveri sekä ravintolapäällikkö Jan-Martin Rossi.


title: Ravintola Emo

text:
Olo Group yhtiön omistavat Pekka Terävä, Petri Lukkarinen ja Teuvo Salminen. Yhtiöön kuuluu myös ravintolat Ravintola Olo, Garden by Olo ja Gösta sekä viinien verkkokauppa bottlescouts.com ja Food Camp Finland Oy.
Vuonna 2016 ravintolakonsernin liikevaihto oli 4,3 miljoonaa euroa ja se työllisti 68 henkilöä. Tilikauden tulos oli 0,26 miljoonaa euroa.


title: Pornaisten yhtenäiskoulu

text: Pornaisten yhtenäiskoulu on Pornaisissa sijaitseva suomenkielinen yhtenäiskoulu (luokka-asteet 1–9).


title: N’Goa

text: N’Goa (myös "Goan") on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolella 30 kilometriä Sanista länteen. Kunnassa on 9 200 ja kylässä 1 100 asukasta (vuonna 2009).


title: N’Goa

text: N’Goan kunta rajoittuu pohjoisessa Sanin piirin Siadougoun, idässä Niasson, etelässä Djéguenan, lännessä Blan piirin Fanin ja luoteessa Ségoun piirin Fatinén kuntiin. Alue on tasankoa pohjoisessa Banijoen rannalla olevia harjanteita lukuun ottamatta. Seudulla on useita tulvajärviä. Se kuuluu Sudanin ja Sahelin siirtymävyöhykkeeseen. Kasvillisuus on pensassavannia.


title: N’Goa

text: Kuntaan kuuluu 15 kylää. Asukkaat ovat bambaroita, markoja, boboja ja fulbeja. Vallitseva uskonto on islam. Sen ohella harjoitetaan perinteistä uskontoa.


title: N’Goa

text: Liikenneyhteydet ovat heikot varsinkin sadekautena. Pääelinkeinot ovat maanviljely, karjanhoito ja kalastus. Lisäksi harjoitetaan käsityöammatteja ja kaupankäyntiä.


title: N’Goa

text: Kunnassa toimii seitsemän alakoulua, yläkoulu ja koraanikoulu. N’Goassa on terveyskeskus. Vesihuollon taso on riittämätön.


title: Waterland (festivaali)

text: Waterland on ensimmäisen kerran vuonna 2014 Espoossa sijaitsevassa Vesipuisto Serenassa järjestetty vesipuistofestivaali.


title: Waterland (festivaali)

text: Vuonna 2014 festivaali kokosi noin 4 000 vierailijaa. Festivaalissa esiintyivät muun muassa Mark Knight, Solarstone, Super8 & Tab, DJ Proteus ja Efo.


title: Waterland (festivaali)

text: Vuonna 2015 festivaalissa esiintyivät muun muassa DJ Orkidea, Heikki L, HeavyWeight, Milla Lehto, DJ Orion, Lenno, You Are Me, Yotto, Rony Re, J7, Temper2, Sami Häikiö, Cut & Slice, The Ninth Floor, Johannes Kostaja, Huumetukka ja Italo Sami.


title: Waterland (festivaali)

text: Vuonna 2016 festivaali järjestettiin kaksi kertaa.


title: Keisari Aarnio

text: Keisari Aarnio on vuonna 2017 julkaistu Minna Passin ja Susanna Reinbothin kirjoittama kirja huumepoliisin entisestä päälliköstä Jari Aarniosta, joka tuomittiin vakavista huumerikoksista.


title: Keisari Aarnio

text: Kirjan ensimmäinen painos myytiin päivässä loppuun. Kirjan pohjalta on tehty samanniminen televisiosarja, jossa Aarniota esittää Kari Hietalahti.


title: Djéguena

text: Djéguena on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 4 000 ja kylässä 900 asukasta (vuonna 2009).


title: Djéguena

text: Djéguenan kunta rajoittuu pohjoisessa Sanin piirin N’Goan, idässä Niasson, etelässä N’Torosson ja Diélin sekä lännessä Blan piirin Koulandougoun ja Fanin kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sudanin vyöhykkeeseen.


title: Djéguena

text: Kuntaan kuuluu kahdeksan kylää. Asukkaat ovat etupäässä bambaroita ja markoja. Uskontoja ovat islam ja kristinusko.


title: Djéguena

text: Djéguenan ohi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Nuoriso hakeutuu ansiotöihin kaupunkeihin ja naapurimaihin.


title: Djéguena

text: Kunnassa toimii kolme julkista alakoulua, kyläkoulu, yläkoulu, koraanikoulu ja kahdeksan lukutaitokeskusta. Terveyskeskus ole vielä toimintakuntoinen. Vesihuolto käsittää kaivoja ja porakaivoja.


title: Slovakia talviolympialaisissa 2018

text: Slovakia osallistui Pyeongchangin talviolympialaisiin 2018. Maata edusti 56 urheilijaa, jotka kilpailivat seitsemässä urheilumuodossa. Urheilijoista miehiä oli 41 ja naisia 15. Avajaisissa joukkueen lippua kantoi alppihiihtäjä Veronika Velez-Zuzulová ja päättäjäisissä alppihiihtäjä Petra Vlhova.


title: Slovakia talviolympialaisissa 2018

text: Slovakian ainoa mitaliurheilija oli ampumahiihtäjä Anastasija Kuzmina, joka voitti yhden kultamitalin ja kaksi hopeaa. Kisojen mitalitilastossa Slovakia sijoittui 17:nneksi.


title: Keisari Aarnio (televisiosarja)

text: Keisari Aarnio on suomalainen tositapahtumiin perustuva rikosdraamasarja, joka julkaistiin Ruutu-suoratoistopalvelussa huhtikuussa 2018. Sarja perustuu Helsingin Sanomien rikostoimittajien Minna Passin ja Susanna Reinbothin vuonna 2017 julkaistuun "Keisari Aarnio" -kirjaan, joka kertoo vakavista huumerikoksista tuomitusta huumepoliisin entisestä päälliköstä Jari Aarniosta. Sarja voitti vuoden 2018 parhaan draamasarjan Venlan tammikuussa 2019 järjestetyssä Venla-gaalassa.


title: Keisari Aarnio (televisiosarja)

text: Kuten myyntimenestykseksi nouseessa kirjassakin, televisiosarjassakin käydään läpi Aarnion matka palkitusta poliisista tuomituksi rikolliseksi. Kirjoittajakaksikko kertoo, kuinka Aarnio siirtyi alamaailman puolelle ja onnistui manipuloimaan esimiehiään, poliisikollegojaan, rikollisia ja myös toimittajia. Televisiosarjassa Jari Aarniota näyttelee Kari Hietalahti. Sarjassa on mukana pseudonyymeillä näyttelijöiden esittäminä laaja joukko tapaukseen liittyviä, julkisuudesta tunnettuja henkilöitä, kuten Helsingin Sanomien päätoimittaja Kaius Niemi ("Kenneth Luoto") ja Aarnion asianajaja Riitta Leppiniemi ("Raija Lehmuskoski").


title: Keisari Aarnio (televisiosarja)

text: Keskikatsojamäärä Nelosen ensiesityspäivänä syksyllä 2018.


title: Coushattat

text: Coushattat (suomeksi "valkoinen ruoko") olivat Pohjois-Amerikan nykyisen Alabaman alkuperäisasukkaita. He kuuluivat musgokeiden kieliryhmään ja monet todisteet osoittavat, että vuonna 1539-1543 alueella liikkunut Hernando de Soton tutkimusretkikunta joutui tekemiseen coushattojen kanssa. Ranskalaisen tutkimusmatkailija Robert Cavelier de La Sallen vunna 1682 tekemän matkan myötä Uuden Ranskan ensimmäiset kauppiaat levittäytyivät Meksikonlahden rannalle ja avasivat kauppasuhteensa coushattoihin ja muihin paikallisiin intiaaneihin.


title: Coushattat

text: Kun Uuden Ranskan valta päättyi vuonna 1763, coushattat hajaantuivat. Osa siirtyi Louisianaan, osa liittyi Floridan seminoleihin ja loput etsivät asuinpaikan Texasin alueelta, joka tuolloin kuului Espanjalle. Texasissa coushattat tukivat aluksi Espanjaa, mutta Meksikon saavutettua itsenäisyyden coushattat tarjosivat apuaan Texasiin muuttaneelle Stephen F. Austinin siirtokunnalle. Texasin tasavallan itsenäistymistä vuonna 1836 coushattat tukivat auttamalla anglo-amerikkalaista siviiliväestöä vetäytymään turvaan Generalissimus Santa Annan meksikolaisarmeijan tieltä. Myöhemmin 1850-luvun aikana coushattat saivat alabamojen kanssa yhteisen reservaatin Texasista.


title: Coushattat

text: Louisianaan jäänyt coushattojen kansanosa sai liittovaltion tunnustuksen vuonna 1972. Texasin alabama-coushattat puolestaan saavuttivat virallisen heimon aseman vuonna 1987.


title: Tšekki talviolympialaisissa 2018

text: Tšekki osallistui Pyeongchangin talviolympialaisiin 2018. Maata edusti 96 urheilijaa, jotka kilpailivat 13 urheilumuodossa. Urheilijoista miehiä oli 68 ja naisia 28. Avajaisissa joukkueen lippua kantoi lumilautailija Eva Samková ja päättäjäisissä alppihiihtäjä sekä lumilautailija Ester Ledecká.


title: Tšekki talviolympialaisissa 2018

text: Tšekki saavutti kisoissa kaksi kulta-, kaksi hopea- ja kolme pronssimitalia. Se sijoittui mitalitilastossa 14:nneksi. Maan molemmat kultamitalit voittanut Ester Ledecká vei ainutlaatuisesti kultaa sekä alppihiihdossa että lumilautailussa.


title: Waterland (täsmennyssivu)

text: Waterland tarkoittaa seuraavia:


title: Vaterland

text: Vaterland voi tarkoittaa seuraavia


title: Gaian silmä

text: Gaian silmä (1998) on Turun Myllytunnelin seinään upotettu Kimmo Ojaniemen valoteos, jossa materiaaleina on käytetty lasia, akryylia, ruostumatonta terästä ja loisteputkia. Teoksen taustalla on James Lovelockin 1960-luvulla ideoima Gaia-hypoteesi, jonka mukaan Maa on itseohjautuva kokonaisuus, joka pystyy itse säilyttämään planeettamme elämiseen soveltuvana. Gaia on kreikkalaisessa mytologiassa jumalatar, jonka tehtävänä on suojella elämää ja Maata.


title: Gaian silmä

text: Ojaniemen "Gaian silmä" on kantaa ottava ympäristötaideteos. Sininen silmä katsoo vilkasliikenteisen tunnelin läpi ohikiitäviä autoja ja pyöräilijöitä. Ojaniemi haluaa tuoda esiin, että siinä missä luonto rakentaa muotojaan vuosituhansia, ihminen pystyy tuhoamaan nämä muodot silmänräpäyksessä. Teos on osa Pro Cultura -säätiön ympäristötaideprojektia. "Gaian silmä" on Ojaniemen toinen ympäristötaidehanke. Ensimmäinen, Tiedon pyramidi, valmistui 1996 Peltolan ammattikoululle.


title: Sveitsi talviolympialaisissa 2018

text: Sveitsi osallistui Pyeongchangin talviolympialaisiin 2018. Maata edusti 168 urheilijaa, jotka kilpailivat 14 urheilumuodossa. Urheilijoista miehiä oli 97 ja naisia 71. Jääkiekkoilijoita oli 48, lumilautailijoita 24 sekä alppihiihtäjiä ja freestylehiihtäjiä 22. Avajaisissa joukkueen lippua kantoi maastohiihtäjä Dario Cologna ja päättäjäisissä alppihiihtäjä Ramon Zenhäusern.


title: You Let Me Walk Alone

text: You Let Me Walk Alone on saksalaisen laulajan Michael Schulten esittämä kappale, jolla hän edusti Saksaa vuoden 2018 Eurovision laulukilpailussa.


title: You Let Me Walk Alone

text: Kappale kilpaili Euroviisujen finaalissa 12. toukokuuta, jossa se sai 340 pistettä ja saavutti sijan 4.


title: Jääkiekon maailmanmestaruuskilpailut 2018 – Lohko B

text: Jääkiekon maailmanmestaruuskilpailujen 2018 B-lohkossa pelaavat Kanada, Suomi, Yhdysvallat, Saksa, Norja, Latvia, Tanska ja Etelä-Korea.


title: Fredrik Stillman

text: Fredrik Stillman (s. 22. elokuuta 1966 Jönköping) on ruotsalainen entinen jääkiekkoilija. Pelipaikaltaan hän oli puolustaja. Stillman on peliuransa jälkeen toiminut valmentajana.


title: Fredrik Stillman

text: Stillmanin kasvattajaseura oli HV71, jonka edustusjoukkueessa hän debytoi kaudella 1982–1983. Stillman voitti HV:n joukkueessa Elitserien]in mestaruuden kauden 1994–1995 päätteeksi. Tämän jälkeen hän siirtyi kaudeksi 1995–1996 Saksan DEL-liigan Berlin Capitalsiin. Sitten hän palasi takaisin HV:n, jossa pelasi kauden 1998–1999 loppuun saakka. Kaudella 1996–1997 Stillmann voitti Elitserienin puolustajien pistepörssin. Kaudeksi 1999–2000 Stillman siirtyi taas Capitalsiin, josta palasi jälleen HV:n pelaamaan uransa viimeiden kauden 2000–2001. HV71 on jäädyttänyt Stillmanin pelinumeron 14 hänen uransa jälkeen.


title: Fredrik Stillman

text: Stillman pelasi Ruotsin jääkiekkomaajoukkueessa 156 A-maaottelua. Stillman saavutti Ruotsin joukkueessa kultaa Lillehammerin talviolympialaisissa 1994. Lisäksi hän saavutti Jääkiekon maailmanmestaruuskilpailuissa maailmanmestaruuden 1991 ja 1992, hopeaa 1993 ja 1995 sekä pronssia 1994.


title: Fredrik Stillman

text: 2003–2014 Stillman työskenteli HV:n organisaatiossa apuvalmentajana, valmentajana ja urheilujohtajana. Stillmanin ollessa urheilujohtajana HV voitti Elitserienin mestaruuden kaudella 2007–2008. Kaudeksi 2014–2015 Stillman siirtyi KHL:n Admiral Vladivostokiin apuvalmentajaksi ja lokakuussa 2017 hänestä tuli seuran päävalmentaja.


title: Pikaluistelu talviolympialaisissa 2018 – miesten 1 000 m

text: Pikaluistelun miesten 1 000 metrin kilpailu talviolympialaisissa 2018 järjestettiin 23. helmikuuta 2018 Gangneung Ovalissa, Gangneungissa, Etelä-Koreassa.


text: Kilpailu järjestettiin kello 19.00.


title: Jättiruo’ot

text: Jättiruo’ot ("Arundo") on heinäkasvien (Poaceae) heimoon kuuluva pienehkö kasvisuku. Sukuun luetaan kuuluvaksi ainakin viisi lajia, joiden lisäksi sukuun on kuvattu noin 80 muutakin lajia. Näistä muista lajeista osa on todettu samaksi lajiksi jonkin jo aiemmin kuvatun jättiruokolajin kanssa, osa on sijoitettu toisiin kasvisukuihin ja osan taksonominen asema on toistaiseksi epäselvä.


title: Jättiruo’ot

text: Jättiruokoja ei kasva Suomessa luonnonvaraisina. Suomen luonnossa yleisenä tavattava järviruoko ("Phragmites australis") kuuluu ruokojen ("Phragmites") sukuun.


title: Swallow, Smile

text: Swallow, Smile on skotlantilaisen rockyhtye Franz Ferdinandin kappale, joka julkaistiin singlenä yhtyeen faniklubin jäsenille syksyllä 2006. Kappale oli saatavilla 7 tuuman vinyylilevynä.


title: Swallow, Smile

text: Singlen B-puolena julkaistiin akustinen versio yhtyeen vuoden 2004 hittisinglestä ”Take Me Out”.


title: Metsäpirtti (Inkeri)

text: Metsäpirtti () oli inkeriläinen kylä entisessä Järvisaaren luterilaisessa seurakunnassa Inkerissä. Kylän paikka sijatsee nykyään Leningradin alueen Tusinan piirissä Venäjällä.


title: Metsäpirtti (Inkeri)

text:
Kylä sijaitsi Huorolanjoen ja Ihalaistenjoen risteyksessä, josta alkoi Voittolanjoki. Perimätiedon mukaan kylän ensimmäinen asukas oli Voittolanjoelle synkkään metsään pirttinsä perustanut Rietrikki. Kylän vanhempi osa oli Voittolanjoen oikealla rannalla ja uudempi vasemmalla rannalle. Ruotsin vallan aikana kylässä asui jo inkeriläisiä, mutta Suuren Pohjan sodan jälkeen osa asukkaista pakeni muualle. Kylä mainitaan asuinpaikkana uudelleen jo vuoden 1727 kartassa. 1800-luvulla Metsäpirtti paloi poroksi, mutta rakennettiin uudelleen. Vuonna 1856 siellä oli 23 taloa ja 62 asukasta, vuonna 1860 taloja oli 29 ja talonpoikia 63. Vuonna 1885 oli kylässä 30 taloa ja 216 asukasta sekä kauppa. 1800-luvun puolivälissä kylään muutti muutama sukua Suomesta. Vuonna 1926 kylässä oli 96 taloa ja 338 asukasta, joista 320 inkeriläistä.
Isäntien sukunimet 1900-luvulla: Husu, Mustonen, Peuhkuri, Pyysiäinen (kotoisin Uukunimestä), Siippalainen, Suni, Särki, Tani, Vainonen, Woltter (kotoisin Jaakkimasta).


title: Metsäpirtti (Inkeri)

text: Toisen maailmansodan aikana kylä oli miehitetty saksalaisjoukoilla. Inkeriläisiä oli viety vuosina 1943-1944 Viron kautta Suomeen. Sodan jälkeen osa niistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää.. Kylän paikalla on nyt puutarhapalsta-alueita.


title: Svetlana Probirskaja

text: Svetlana Probirskaja on käännöstieteilijä ja venäjän kääntämisen yliopistonlehtori Helsingin yliopistossa.


title: Svetlana Probirskaja

text: Probirskaja kävi yleissivistävän peruskoulutuksen Pietarissa, jonka jälkeen hän opiskeli Herzenin pedagogisessa yliopistossa vuosina 1991-1994. Muutettuaan Suomeen Probirskaja aloitti venäjän kääntämisen ja tulkkauksen opinnot Tampereen yliopistossa, josta valmistui filosofian maisteriksi vuonna 2001. Vuonna 2005 Probirskaja valmistui filosofian lisensiaatiksi ja vuonna 2009 väitteli filosofian tohtoriksi. Hän on myös suorittanut auktorisoidun kääntäjän tutkinnon vuonna 2002.


title: Svetlana Probirskaja

text: Tutkijanuransa lisäksi Probirskaja on muun muassa tehnyt lakitekstien käännöksiä, toiminut assistenttina ja tuntiopettajana Tampereen yliopistossa sekä yliopistonlehtorina Helsingin yliopistossa. Syksystä 2015 lähtien hän on ollut Koneen säätiön rahoittamalla tutkimusvapaalla.


title: Svetlana Probirskaja

text: Probirskajan tutkimusten teemat kulkevat oikeudellisten tekstien tutkimuksesta valtiosuhteisiin ja historiaan ja sieltä tavallisten ihmisten pariin.


title: Svetlana Probirskaja

text: Probirskajan lisensiaatintyön aihe on "Korpusvetoinen juridinen kääntäminen". Tutkimustiivistelmässä työtä kuvataan seuraavasti: "Tutkimuksessa kartoitetaan kääntäjän tiedonlähteitä yleisellä tasolla ja erityisesti juridisen kääntämisen lähteitä ja oikeusviestinnän sisäisiä tiedonlähteitä, joita ehdotetaan korpusaineistoksi, koska niiden kautta kääntäjä voi parhaiten sosialisoida itseään ja käännöksiään osaksi oikeusdiskurssia."


title: Svetlana Probirskaja

text: Väitöskirjassaan "Rajankäyntiä: Suomen ja Venäjän kahdenväliset valtiosopimukset käännöstieteellisen avainsana-analyysin valossa" Probirskaja tarkastelee, kuinka Suomen ja Venäjän kahdenväliset valtiosopimukset eroavat maiden muista sopimuksista. Probirskaja selvittää tutkimuksessaan, mikä aiheuttaa näitä eroavaisuuksia ja minkälaisia valtarakenteita niiden taustalta löytyy. Väitöskirjan tarkoituksena on löytää kätketyt merkitykset raskaasti rakennettujen sopimustekstien takana ja näyttää, mitä niiden näennäisen sujuvuuden alla on.


title: Svetlana Probirskaja

text: Vuodesta 2012 lähtien Probirskaja on ollut mukana Suomen Akatemian rahoittamassa projektissa nimeltä "In Search of Military Translation Cultures". Tutkimushankkeessa käsitellään talvi- ja jatkosodan aikaista sotilaallista käännös- ja tulkkaustoimintaa. Probirskaja on keskittynyt hankkeessa neuvostoliittolaisten tulkkien toimintaan ja rooliin sodan aikana.


title: Svetlana Probirskaja

text: Probirskaja on ollut vuodesta 2015 tutkimusvapaalla Koneen Säätiön rahoituksen turvin. Hänen tutkimusaiheensa on "Suomalaisten ja venäläisten arkisia kohtaamisia sodan ja junan translationaalisissa tiloissa". "Tutkimuksessa tarkastellaan suomalaisten ja venäläisten arkisia kohtaamisia toisaalta sodanaikana ja toisaalta kansainvälisessä Allegro-junassa nykyaikana. Tutkimuksessa kysytään, miten erikielisten ja -taustaisten ihmisten vuorovaikutus tapahtuu, ketkä toimivat tulkkeina, mitä käännös- ja tulkkauskäytäntöjä on. Tutkimuksen lähteinä käytetään sodanajan osalta sotavankien muistelmia, sotatulkkien muistelmia, sotahistoriallista tutkimusta ja arkistoaineistoa. Allegron osalta aineistona toimivat organisaation omat monikieliseen toimintaympäristöön liittyvät ohjeet, matkustajien, junanhenkilökunnan ja rajaviranomaisten haastattelut sekä tutkijan oma havainnointiaineisto, joka syntyy ”junakävelyä” suorittamalla. Tutkimus liittyy laajemmin arkikääntämisen ja sodanajan kääntämisen teemoihin."


title: N’Torosso

text: N’Torosso on maalaiskunta ja sen keskuskylä Ségoun alueen Sanin piirissä Malissa. Se sijaitsee Banijoen eteläpuolisella tasangolla 30 kilometriä Sanista lounaaseen. Kunnassa on 10 200 asukasta (vuonna 2009).


title: N’Torosso

text: N’Torosson kunta rajoittuu pohjoisessa Sanin piirin Djéguenan ja Niasson, idässä Dahin sekä etelässä ja lännessä Diélin kuntiin.


title: N’Torosso

text: Kuntaan kuuluu 17 kylää. Uskontoja ovat islam, kristinusko ja animismi.


title: N’Torosso

text: Pohjoisosan kylien kautta kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, keräily ja pienimuotoinen kaupankäynti. Tärkeimmät viljelykasvit ovat hirssi, durra, maissi ja fonio. Myytäväksi kasvatetaan maapähkinää. Kotieläimiä ovat naudat, lampaat, vuohet ja siipikarja.


title: N’Torosso

text: Kunnassa toimii kolme yleistä alakoulua, neljä kyläkoulua, yläkoulu, kaksi koraanikoulua ja kaksi koulutus- ja kehittämiskeskusta (CED). N’Torossossa on evankelisen kirkon sairastupa. Vesihuolto käsittää porakaivoja ja neljä vesijohtoa.


title: Hyppy ajassa (vuoden 2018 elokuva)

text: Hyppy ajassa () on vuonna 2018 ensi-iltansa saanut Ava DuVernayn ohjaama scifi-fantasiaelokuva, joka perustuu Madeleine L’Englen samannimiseen kirjaan. Disney-elokuva kertoo teini-ikäisestä tytöstä, joka lähtee etsimään avaruuteen kadonnutta isäänsä.


title: Hyppy ajassa (vuoden 2018 elokuva)

text: Elokuva sai ensi-iltansa Yhdysvalloissa 9. maaliskuuta 2018.


title: Skarlett Riot

text: Skarlett Riot on brittiläinen alternative rock -yhtye, joka perustettiin vuonna 2010. Yhtyeen ensimmäinen albumi, "Tear Me Down", julkaistiin vuonna 2013. Toinen albumi, "Regenerate", julkaistiin vuonna 2017. Yhtye teki levytyssopimuksen ruotsalaisen Despotz Recordsin kanssa vuonna 2017.


title: Niamana

text: Niamana on maalaiskunta Ségoun alueen Sanin piirissä Malissa. Sen keskuskylä Niamana Sobala sijaitsee Banijoen eteläpuolisella tasangolla 50 kilometriä Sanista lounaaseen. Kunnassa on 9 600 ja keskuskylässä 800 asukasta (vuonna 2009).


title: Niamana

text: Niamanan kunta rajoittuu idässä Sanin piirin Diélin, etelässä Diakourounan ja lännessä Blan piirin Yangasson kuntiin. Alue on pinnanmuodostukseltaan tasankoa. Pysyviä vesistöjä ei ole. Seutu kuuluu Sahelin vyöhykkeeseen. Kasvillisuus on savannia.


title: Niamana

text: Kuntaan kuuluu 19 kylää. Asukkaat ovat bambaroita, soninkeja, miniankoja ja fulbeja.


title: Niamana

text: Seudun läpi kulkee Ségoun ja Moptin välinen maantie RN6. Paikallisia elinkeinoja ovat maanviljely, karjanhoito, käsityöammatit ja pienimuotoinen kaupankäynti. Tärkeimmät viljelykasvit ovat riisi, hirssi ja maissi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat, vuohet, hevoset, aasit ja siipikarja. Nuoriso hakeutuu ansiotöihin kaupunkeihin.


title: Niamana

text: Kunnassa toimii neljä julkista alakoulua, viisi kyläkoulua, Niamana Sobalan yläkoulu, 15 lukutaitokeskusta sekä koulutus- ja kehittämiskeskus (CED). Niamana Sobalassa on terveyskeskus, synnytyslaitos ja lääkevarasto. Vesihuolto käsittää perinteisiä ja nykyaikaisia kaivoja, 18 käsikäyttöistä porakaivoa ja yhden aurinkovoimalla toimivan pumpun.


title: Savota (Järvisaari)

text: Savota () on entinen inkeriläinen kylä, joka kuului Järvisaaren luterilaiseen seurakuntaan, nykyään Leningradin alueen Tusinan piirissä Venäjällä.


title: Savota (Järvisaari)

text: Savotan kylä sijaitsee Metsäpirtin ja Tusina–Hattula -tien välillä Ihalaistenjoesta länteen. Perimätiedon mukaan kylän perusti joskus 1800-luvun alussa Metsäpirtistä tullut Vainonen, jota kutsuttiin Roniukoksi. Vainonen piti tilallaan lampaita, mistä juontui hänen venäläinen lempinimensä zavodtšik, tehtailija. Tämän lempinimen mukaan sanotaan kylän saaneen nimensä. Toisen tarinan mukaan nimi juontuisi siitä, että kylän paikalla oli aiemmin ollut tiilitehdas (ven. zavod), jonka savilouhoksesta muodostunut lammikko, "tiikki", oli myöhemminkin nähtävissä. Kylän venäläinen nimi johtunee siitä, että 1800-luvun alussa Aleksandrovskaja -hovin omistaja Dubjanski nimesi tilansa eri osat lastensa mukaan: Žoržino Georgi-pojan mukaan..


title: Savota (Järvisaari)

text:
Vuonna 1838 Savotassa asui 17 ihmistä, vuonna 1856 siellä oli neljä taloa ja yhdeksän sielua, vuonna 1862 taloja oli seitsemän ja asukkaita 25 (miehiä 9, naisia 16). Kylä oli köyhä, koska maapalstat olivat pieniä ja maa huonoa. Niittyä ei ollut, joten karjaa täytyi ajaa laiduntamaan naapurikylien niityille.
1920-luvulla kylään perustettiin suomenkielinen koulu, ja sen opettajana toimi Maria Savolainen. Vuonna 1926 kylässä oli 22 taloa ja 98 asukasta, joista 95 inkeriläisiä.
Isäntien sukunimet 1900-luvulla: Silvander (suku kotoisin Suomesta), Soikkeli (kotoisin Kurkijoesta), Vainonen.


title: Savota (Järvisaari)

text: Toisen maailmansodan aikana kylä oli miehitetty saksalaisjoukoilla. Inkeriläisiä oli viety vuosina 1943-1944 Viron kautta Suomeen. Sodan jälkeen osa niistä jäi Suomeen, jotkut pakenivat Ruotsiin. Neuvostoliittoon palanneet eivät vastoin lupauksia päässeet kotikylälle, vaan heidät karkotettiin eri puolille Venäjää..


title: Kizljarin kirkkoammuskelu

text: Kizljarin kirkkoammuskelu oli Kizljarissa Etelä-Venäjän Dagestanissa 18. helmikuuta 2018 tapahtunut terrorihyökkäys, jossa aseistautunut mies surmasi useita ortodoksikirkosta poistumassa olevia henkilöitä.


title: Kizljarin kirkkoammuskelu

text: Hyökkäys tapahtui sunnuntaina 18. helmikuuta 2018 ihmisten ollessa poistumassa ortodoksisesta Suurmarttyyri Georgios Voittajan kirkosta noin kello 16 paikallista aikaa, juuri päättyneestä sovintosunnuntain ehtoopalveluksesta. Palvelus oli ollut osa kristillisen paastoa edeltävän maslenitsa-juhlan viettoa. Asemies alkoi tulittaa kirkosta poistuvia ihmisiä, joista neljä naista kuoli välittömästi, viides nainen menehtyi myöhemmin sairaalassa. Seurakunnan papin isä Pavelin mukaan hyökkääjä oli huutanut "Allahu Akbar". Seurakuntalaisten mukaan enemmiltä kuolonuhreilta vältyttiin sulkemalla kirkon ovet ja estämällä tätä pääsemästä sisälle. Paikalliset turvallisuusviranomaiset, jotka olivat lähistöllä työtehtävissä ampuivat hyökkääjän tämän yrittäessä paeta paikalta. Tämän hallusta löytyi metsästyskivääri, luoteja ja veitsi. Hyökkäyksessä haavoittui kaksi turvallisuusjoukkojen jäsentä sekä kaksi naissiviiliä.


title: Kizljarin kirkkoammuskelu

text: Viranomaiset ovat tunnistaneet hyökkääjän 22-vuotiaaksi dagestanilaiseksi Halil Haliloviksi Tarumin alueelta. Nimettömän viranomaislähteen mukaan tätä oli epäilty kytköksistä äärijärjestöihin. Terroristijärjestö Isis ilmoitti pian iskun jälkeen tiedotustoimistonsa Amaqin kautta olevansa vastuussa iskusta ja hyökkääjän olleen "kalifaatin soturi", jonka taistelijanimi oli Halil al-Dagestani. Hieman myöhemmin Telegram -sovelluksen Isis -myönteisillä kanavilla julkaistiin video, jossa hiihtomaskilla päänsä peittänyt mies, jonka sanotaan olevan hyökkääjä istuu takanaan Isisin lippu. Seinään nojaavat myös kivääri ja pitkä veitsi, mahdollisesti aseet joita käytettiin hyökkäyksessä. Videolla mies vannoo uskollisuutta Isisin johtajalle Abu Bakr al-Baghdadille kutsuen tätä "uskovaisten emiiriksi". Vaikka videon aitoutta ei ole pystytty varmistamaan ovat Isisin jäsenet ja tukijat levittäneet sitä internetissä.


title: Kizljarin kirkkoammuskelu

text: Venäjän uskontojenvälinen neuvosto antoi heti seuraavana päivänä iskusta julkilausuman, jossa se tuomitsi iskut. Lausumassa nostetaan esille se, että isku tapahtui sovintosunnuntaina, jonka perinteisiin ortodokseilla kuuluu anteeksiannon etsiminen ja antaminen. Lausuman laatijoiden mukaan tämä on osoitus ekstremismin ihmisvihamielisestä ideologiasta ja että Saatanan palvelijat peittävät todelliset kasvonsa Jumalan nimellä. Heidän mukaansa hyökkääjä ja hänen taustallaan olleet henkilöt haluavat tuhota vanhan venäläisen tradition kristittyjen ja muslimien rauhallisesta yhteiselosta. Venäjän uskonnolliset johtajat pyysivätkin valtiota tekemään kaiken mahdollisen tällaisen kehityksen estämiseksi. He pyysivät myös valtiota ja sekä julkisia että uskonnollisia instituutioita huolehtimaan nuorison moraalisesta kasvatuksesta näiden varjelemiseksi ekstremistisiltä aatteilta. Lapsille ja nuorille pitäisi opettaa uskonnosta oikealla tavalla ja tunnistamaan ero ikivanhojen uskonnollisten traditioiden ja muualta tuotujen pseudo-uskonnollisten opetusten ja ekstremististen lahkojen välillä. Uskonnolliset johtajat myös pyysivät viranomaisia etsimään ja tekemään vaarattomiksi ne, jotka ovat liittyneet terrorijärjestöihin ennen kuin he ehtivät tehdä rikoksia.


title: Kizljarin kirkkoammuskelu

text: Venäjän ortodoksisen kirkon patriarkka Kirill kutsui iskua "hirvittäväksi rikokseksi" ja ilmaisi osanottonsa uhrien omaisille. Hänen ilmoitettiin olleen äärimmäisen järkyttynyt tapahtumista ja rukoilevansa rauhaa uhrien sieluille. Hänen mukaansa tällainen hyökkäys suuren paaston aattona oli provokaatio, jolla yritetään rikkoa sitä rauhaa, joka on vallinnut Kaukasuksella ortodoksien ja muslimien välillä vuosisatojen ajan.